ئارام کاکەی فەلاح: نووسەر بوونەوەرێکی ئاڵۆز و پەرشوبڵاوە، کتێب نەبێت ھیچ شتێکی تر کۆیناکاتەوە – كولتور مه‌گه‌زین\nBy شاخه‌وان سدیق\t Last updated کانونی دووهەم 13, 2017\nلە دونیای ئەدەبی ئێمەدا و بەتایبەت لە بواری نووسینی چیرۆکدا، (ئارام کاکەی فەلاح) یەکێکە لە ناوە دیار و دەنگە جدییەکانی ئەو بوارە، بۆ ئەم ساڵیش، لە چوارەمین ڤێستیڤاڵی ئەندێشەدا، خەڵاتی چیرۆکی پێبەخشرا، بۆ ئاگاداربوونی زیاتر لە دونیای ئەدەبی ئەو و نووسینەکانی، ئەم دیدارەمان لەگەڵ سازدا:\nلە وتارێکدا (شێرزاد حەسەن) دەڵێت: مومکین نییە مرۆڤ پاش خوێندنەوەی ھەر کتێبێک بەشێک لە دونیا بینییەکانی نەگۆڕڕێت. بەڕێزیشتان لە نووسینێکدا، دەربارەی ناسینی کتێب دەڵێن: ئەوەی ڕۆژێک دەستی برد و کتێبێکی بە چێژەوە خوێندەوە، ئیدی قەت وەک خۆی لێ نایەتەوە. مەبەستمە بپرسم: کتب بۆ لە ژیانی مرۆڤدا گرنگە؟ ئەم سیحرە، ئەم جادووە چییە کتێب لە مرۆڤی دەکات و دەیگۆرێ بۆ کەسێکی دیکە؟\nئارام کاکەی فەلاح: لە چیرۆکی (ژنی ژێر باران)دا وتەیەکی ژنە نووسەری فەرەنسی تیایە بە ناوی (مادام دی سڤێنگە)، کە لە ناوەڕاستی سەدەی حەڤدەھەمدا ژیاوە و بە نووسینی نامەکانی، بە تایبەتی نامەکانی بۆ کچەکەی، زۆر بەناوبانگە و دەڵێت: ھەتا کتێب ھەبێت خۆمان ھەڵناواسین. لە ڕاستیدا لای من کتێب ئەو ماڵە ڕەمزییەیە کە مرۆڤ ھەمیشە ھەیەتی و دەتوانێت بچێتەوە ناوی و دەرگاکەی پێوە بدات وھەست بە ئارامیی بکات. ئەو ئاوێنە سیحرییانەیە لە جیاتی سیمای دەرەوەت دەتوانی لە خۆت بڕوانیت و ترس و ھاوار و نائومێدییەکانتی تێدا بدۆزیتەوە. یان دۆستۆێڤسکی وتەنی ئەو نھێننیانەی تێدا بدۆزیتەوە کە مرۆڤ تەنانەت جورئەتی ئەوەی نییە لەگەڵ خۆشیدا باسیان بکات. کتێب ئەو زەوییەیە کە دەتوانی خەونەکانتی تێدا بچێنی. ئەو سەفەرانەیە کە ناتوانی خۆت بیانکەیت، ئەو سەفەرانە بە نێو سەدەکاندا، بە نێو وڵات و شارەکاندا. ئەو کەسانەی بێ ئەوەی بیانناسیت، دەبنە بەشێکی گرنگی ژیانت. کتێب چەندێ گرنگە بۆ ناسینی دونیا، ھێندەش گرنگە بۆ ناسینی خۆت. کتێب دەستکاری ھەندێ شوێن دەکات کە وا دەکات لە خۆت زیاتر نزیکت بکاتەوەو زیاتر بەو مرۆڤەی ناو خۆتت ئاشنا بکات. بۆیە ئەوانەی پەیوەندییەکی قووڵیان بە کتێبەوە نییە، بە خۆیان زۆر غەریبن. ئەوانەی کتێب ناخوێننەوە، چونکە سەیری خۆیان زۆر ناکەن، زۆر قسە دەکەن و بە گشتی کەسانی زۆرە بڵێن.\nشاخەوان سدیق و ئارام کاکەی فەلاح\nزۆر جار دەوترێت کاتێک مرۆڤ دەستی بە ھێنانەدی خەونەکانی ناگات، پەنا بۆ نووسین دەبات. بەختیار عەلیش لە دیدارێکدا دەڵێت (مرۆڤ کاتێک لە ھەموو شتەکاندا فاشیل دەبێت، ڕوو دەکاتە نووسین و دەبێت بە (نووسەر). بەڕاستی نووسەربوون دواکارتی فشاری مرۆڤە بۆ بەردەوام بوون لە ژیان؟ یان نووسین بۆ دەستڕاگەیشتنی مرۆڤە بۆ ئاشنابوون بە دیوێکی تری ژیان و کەشفبوونی دونیایەکی نوێیە؟ مەبەستمە بپرسم تۆ بۆ دەنووسیت؟ نووسین وەڵامدەرەوەی چ پرسیارێکی تۆیە لە ژیان؟\nئارام کاکەی فەلاح: نووسین وەک عەشق وایە، تەنھا ئەو کاتە ھەستی پێ دەکەیت کە لەناو زیندانەکەیدایت. لەمەوە دەمەوێت بڵێم کە نووسین بڕیارێکی پێشوەخت نییە. نووسەری ڕاستەقینە ناتوانێت بڵێت ئیتر من لە بەیانییەوە دەبم بە نووسەر، یان گەورە بم دەبم بە نووسەر. مرۆڤ کاتێک پێ دەزانێت نووسەرە، کە ئیتر لە ھەموو شتێکی تر دەستی شتووە. رۆژێ ھەست دەکەیت تەواو بە تەنیا ماویتەوە، یان لەناو دەیەھا کەسدایت و تەنیایت. ھەست دەکەیت ھیچ شتێکی تر سوودی نەماوە و کەس گوێ ناگرێت، لاپەڕە سپییەکەی بەردەمت نەبێت. کتێب نووسین ئەو پەرچەکردارەیە بەرامبەر ناعەدالەتییەکانی دونیا، بەرامبەر برین و خواروخێچییەکانی. ئەو ھاوارانەیە کە کەس ئامادە نییە بیبیستێت. من دەنووسم، چونکە ھەست دەکەم بەشێکی زۆر زۆری من بە نووسین نەبێت قسە ناکات. نووسەر بوونەوەرێکی ئاڵۆز و پەرش و بڵاوە، کتێب نەبێت ھیچ شتێکی تر کۆی ناکاتەوە.\nگوستاف فلوبێرلە شوێنێکدا دەلێت: (مادام بۆڤاری خۆمم)، منیش زۆر جار لە خوێندنەوەی چیرۆکەکانی تۆدا، وێنەی خۆت دەبینم و ئامادەییتان وەک کاراکتەر لەناو چیرۆکەکاندا دیارە، بەتایبەت لەناو چیرۆکی (باوکی ناو تەلەفۆن)دا. دەمەوێت بزانم تا چەند بۆچوونەکەم ڕاستە؟ تۆ دەتەوێت چیرۆکی خۆت بنووسیتەوە یان ھی ئەوانی تر؟\nئارام کاکەی فەلاح: وەک لە زۆر شوێنی تریش باسم کردووە، مرۆڤ ناتوانێت خۆی لە نووسینەکانی بھێنێتە دەرەوە. کە سەیری ژیانی گارسیا مارکیزو ئەو شوێنەی لێی دەژیا، دەکەین، ئەوسا تێدەگەین کە ژیانی ئەم نووسەرە بە چڕی لەناو ڕۆمان و چیرۆکەکانیدایە. من تا بیرەوەرییەکانی ئانا دۆستۆێفسکایام نەخوێندبووەوە، بڕوام نەدەکرد دۆستۆێفسکی ھێندە لەناو کتێبەکانیدا بێت. تۆ ھەر سەیری دوو رۆمانی بکە، (بیرەوەرییەکانی ماڵی مردووان ھی ساڵی ١٨٦٤ و قومارچی ھی ساڵی ١٨٦٦ )، ئینجا بۆت دەردەکەوێت سێبەری ئەم پیاوە لەھەموو شوێنێکی ئەم دوو ڕۆمانەیە. من لە پراگ ئەو کەلاوەو ماڵ و ژوورە ڕووخاوانەم بینی، کە کافکا تەمەنێکی زۆری ژیانی تێدا بەسەر بردبوو، ئەو شوێنانەی کە لێی دەژیا و دەنووسی، ئینجا لە نووسینەکانی باشتر تێگەیشتم و زانیم کە زۆربەی چیرۆک و ڕۆمانەکانی باسی ژیانی پڕ برین و پەڕپووتی خۆیەتی. بێگومان ئەمانە ھەموویان بێ ویستی نووسەر خۆی دێنە کایەوە. منیش وەک ھەر نووسەرێکی تر بێ ویستی خۆم بەشێکی زۆرم لەناو چیرۆک و رۆمانەکانمدایە. بەڵام ئەم باسکردنە، باسکردنێکی بایۆگرافی و ژیانی تایبەتی نییە، ھێندە ھەیە دەبێ لەشوێنێکی تردا بۆی بگەڕێین، ئەم شوێنەش یادەورییە. دوایش ئەم خودە ھێندە لە نێوان دیڕەکان و ئەوانی تردا دەتووێتەوە کەھەر باس کردنێکی خود، چەندەھا کەسی تر خۆی تێدا دەبینێتەوە.\nلە دیدارێکدا خێزانی (مەحموود دەوڵەت ئابادی) باس لەسەر وەختی نوسینی رۆمانی (کلیدەر) دەکات و دەڵێت: شەوێک نیوەشەو خەبەرم بووەوە، مەحموود بە کوڵ دەگریا، پێم وت خێرە چی بووە بۆ دەگریت؟ وتی یەکێک لە پاڵەوانەکانم مرد کە نەدەبوو بمرێت. تۆش لە پێشەکی یەکێ لە کتێبەکانتا دەڵێیت: زۆر بە وردی و چڕی لەگەڵ پاڵەوانەکانم دەژیم و لاتان سەیر نەبێت گەر بڵێم لەگەڵ نووسینی ھەر چیرۆکێکدا نەخۆش دەکەوم. مەبەستمە بزانم تا چەند رووداو و کاراکتەر لە دەرەوەی ئیرادەی نووسەر لە دەقدا خۆیان فەرز دەکەن؟\nئارام کاکەی فەلاح: دەزانیت گارسیا مارکیز ھەمان چیرۆک دەگێڕێتەوە کە مارسیدیسی ژنی شەوێک ھەڵدەستێ و دەبینێت مارکیز دەگری و لێی دەپرسێت چی روویداوە؟ ئەویش دەڵێت: پاڵەوانێکی خۆمم لە ناو رۆمانەکەدا کوشت. ناچار بووم، مێرسیدیسی ژنیشی تا بەیانی لای دادەنیشێت و دڵی دەداتەوە. ئەم قسەیە لە کتێبێکدایە کە دیدارێکی دوورودرێژە لەگەڵ نووسەردا و ھەموو کتێبەکە بۆ دیدارەکە تەرخان کراوە. بەھەر حاڵ ئەوە لای من وایە کە لەدوای نووسینی ھەر چیرۆکێک و رۆمانێک من تەندرووستیم تێک دەچێت و نەخۆش دەکەوم، ھاوڕێ نزیکەکانم ئەوە دەزانن و من ھەندێ جار بە گاڵتەوە پێیان دەڵێم کە من دوای نووسینی ھەر چیرۆکیک، چوار تا پینج کیلۆ کەم دەکەم ونووسینی چیرۆک لای من بۆ ڕێجیم باشە، بۆیە پیشنیار دەکەم ئەوانەی دەیانەوێ وەزنی خۆیان دابەزێنن، بێن و چیرۆک بنووسن و بە چڕی و بە قووڵی لەگەڵ کاراکتەری ناو چیرۆکەکانیاندا بژین، کاتێک نووسەر وا بە قووڵی، بەو جۆرەی من مەبەستمە لەگەڵ چیرۆکەکەیدا دەژی، ئەوا نووسینی زەحمەتتر دەبێت، چونکە ئەرک و پێداویستی لەسەرت زیاتر دەبێت و گەر ئەوسا شتێکی واش ھاتە پێشەوە کە وای لێ کردی بڕیارێک بدەی بۆ نەمانی یەکێک لە کاراکتەرەکان، ئەوسا وەک دەبینی کاراکتەری ناو چیرۆک و ڕۆمانەکان وەک کاراکتەرەکانی دەرەوەی تێکستی لێ دێ و نەمانی ئەوانیش ژانێکی گەورەت پێدەگەێنێت.\nلە ئێستادا ڕۆژانە و لە بڵاوکراوەکاندا بەر چەندین تێکست بە ناوی چیرۆکەوە دەکەوین، بەڵام کاتێک بەدوای چیرۆکی جددیدا دەگەڕێین، چیرۆکی جددیمان زۆر کەمە. بە بۆچونی بەرێزتان ئەم زۆر و بۆرییە ھی چییە؟\nئارام کاکەی فەلاح: سارتەر لە ساڵی ١٩٤٧ دا کتێبێکی ھەیە بە ناوی (ئەدەب چییە)، لەوێدا بەراوردێک دەکات لەنێوان نووسەر و دانەردا دەڵێت: مەرج نییە ھەموو دانەرێک، نووسەر بێت. منیش لەسەر ھەمان بۆچوونی سارتەر دەمەوێت بڵێم، دەبێت ئێمەش بەراوردێک بکەین لەنێوان نووسینی چیرۆک و چیرۆک نووسدا و بە بڕوای من مەرج نییە ھەموو ئەوانەی چیرۆک دەنووسن و تەنانەت کتێبی چاپکراویشیان ھەیە وەک کۆمەڵە چیرۆک بە چیرۆکنووس لەقەڵەمیان بدەین. با بێمەوە سەر زۆر و بۆرییەکە و لەچەند خالێکدا کۆیان بکەمەوە. یەکێک لەو خاڵانە ئەوەیە کە بەڕاستی نووسینی چیرۆکی جوان زەحمەتە. ھەر خۆی ھونەری گێڕانەوە کارێکی سەختە و بەھرە و لێزانین و ماندووبوونێکی زۆری دەوێت و کارێکی ھەتا بڵیی پڕووکێنەرە. دووەم ھۆ، ئاستی خراپی ئەو گۆڤار و رۆژنامانەن کە زۆربەی ئەوانەی سەرپەرشتی دەکەن ئاگایەکی زۆر قووڵیان لە ئەدەب نییە و شایستەی ئەو شوێنە گرنگە نین کە ڕای خۆیان لەسەر ئەو ژانرە گرنگەی ئەدەب دەربڕن و زۆربەیان زمانێکی زیندووی بیانی نازانن و ئاگایان لە ئاستی ئەدەبی جیھانی کەمە خوێنەرێکی تەمەڵن، بۆیە ھەر تێکستێکیان بە ناوی چیرۆکەوە بۆ بێت، بە کارێکی ناوازەو داھێنەرانە لەقەڵەمی دەدەن و بڵاوی دەکەنەوە، بۆیە ئەوان لای من ھۆکارێکی زیندووی ئەو زۆرو بۆرییەن و لێپرسراوی یەکەمی ئەو ناشرینییەن. ھۆکاری سێیەم، دەتوانم ئەو گروپ چێتییەی ناو ئەدەبی کوردی دەستنیشان بکەم، کە ھاورێیەتی و پیاھەڵدانی درۆ زیاتر بوونەتە ھێنانە پیشەوەی ھەندێ تێکستی خراپ، کە ماوەیەک سەرقاڵ و بێزارت دەکات و ئیتر بۆ خۆی ون دەبێت. بەڵام ئەوەیان لای من زۆر گرنگ نییە، چونکە ھیچ تێکستێکی خراپ بە مەدح و پیاھەڵدان ناژی، بەڵام لەوە نیگەرانم کەئەم جۆرە ئەدەبە تەواو ئەدەبی کوردی داپۆشیوەو بەخۆی و وەھمەکانییەوە خوێنەری ئێمەی سەرقاڵ کردووە و ئاستی چێژی ئینسانی ئێمەی لە تێکستی جوان دابەزاندووە و لەسەدا نەوەدی خوێنەری ئێمە نازانێ تێکستی جوان چییە؟ یەکێکی تر لە ھۆکارەکانی ئەم دە پازدە ساڵەی دوایش، دەرکەوتنی تۆڕێکی کۆمەڵایەتی وەک فەیس بووک و دەست خۆشییەکانێتی، نووسەرو خوینەری وا ساویلکە ھەیە کە ھێز و جوانی نووسین بە لایک و دەست خۆشییە درۆکانی ناو فەیس بووک دەپێوێت و بەو جۆرە خۆی لێ دەبێتە نووسەری چیرۆک و لە ھەمان کاتدا رۆماننووس و رۆژنامەنوس و وەرگێر و دەیەھا شتی تر. ھۆکاری تریش زۆرن، بەڵام ئەوەندە جارێ بەسە.\nزۆر جار لە چیرۆکەکانتدا کۆتایی کراوە ھەیە، خوێنەر چاوەرێی بەشی تری چیرۆکەکانت دەکات. وەک بۆ نموونە چیرۆکی (ژنی ژێر باران). بە ڕاستی نەدەکرا کۆی بەشەکانی ئەم چیرۆکە و ھەندێک لەوانی تریش پێکەوە وەک ڕۆمان بنووسرانایە؟ ئەمە ویستی خۆتە خوێنەر تامەزرۆ بکەیت و وای لێ بکەیت چاوەڕێ بکات تا بەشێکی تری چیرۆکەکە؟ یان بێ ویستی خۆت ئەمە روودەدات؟\nئارام کاکەی فەلاح: بێگومان زۆربەی زۆری ئەو چیرۆکانەی من نووسیوومن، دەمتوانی بیانکەم بە رۆمان و ئێستاش دەتوانم بە شێوەی ڕۆمان بیاننووسمەوە، تۆ باسی (ژنی ژێر باران) دەکەیت، منیش نەک تەنھا ئەو چیرۆکە کە سێ بەشیم لێ نوسیووە و بەشی سێیەمیم تێکەڵاوی چیرۆکی نووسینەوەی دڕک کردۆتەوە، بەڵام ھەموو چیرۆکەکانی تریشی وەک (گوڵەکانی دۆزەخ، نووسینەوی دڕک، من و کامێراکەم، باوکی ناو تەلەفۆن، ئەو کوڕەی لە زۆر کەس دەچێت، دزینی خەونەکان و من بە بووکێکی گەورەوە) بە ڕۆمان بنووسیایە، بەڵام ڕاستت بوێت، من ھەر رۆمانێک بتوانم بە چیرۆک بنووسم، ئەوا وا دەکەم و بە چیرۆک دەیاننووسم با چەند بەشێکیش دەرچن. ئەوە بۆ من گرنگ نییە خاوەنی چەند رۆمان دەبم، بەڵکو ئەوە بۆ من گرنگە خاوەنی چەند چیرۆکی جوانم. چیرۆکێکی جوان، بە دە رۆمان ناگۆڕمەوە، بەڵام ئەم رۆمانەی دوایم (سیزیف، ئەو کوڕەی دوو دڵی ھەیە) بە چیرۆک بۆم نەنووسرا بۆیە بێ ویستی خۆم درێژ بووەوە بۆ رۆمان. ھەر چەند پێشم خۆش بوو، بوو بە رۆمان، بۆ ئەوەش خۆم بڕیار نادەم، بەڵکو نووسینەکە خۆی بڕیار دەدات، قەت ئەو بەشانەی چیرۆکەکانم، کە لە یەکەوە دەبنە دووان سیان، بۆ تامی ..تامی و تامەزرۆیی خوێنەر نایاننووسم، بەڵکو پێویستییەکەی رۆحی خۆمە وا دەکات درێژ ببنەوە تا ناکۆتا.جۆر و کاراکتەری ئەو چیرۆکانەی من دەیانووسم وا فەرز دەکاست تا ناکۆتا درێژ ببنەوە. من تەنانەت رۆمانی (سیزیف ئەو کوڕەی دوو دڵی ھەیە)، لەناو خۆیدا چەندەھا رۆمانی تری ھەڵگرتووە، چەندەھا بەشە رۆمانی نەنوسراوی تیایە، ھەر کاتێک بیەوێت بانگم دەکات تا بینووسمەوە. ھیچ شتێک سنوور بۆ ئەو خەیاڵ و نوسینانەی من دانانێت مەرگ نەبێت، بۆیە تا من بژیم و توانای نووسینم ھەبێت ئەوانیش دریژ و درێژتر دەبنەوە و بەشی تر لەدایک دەبێت.\nلە ئێستادا ئێوە یەکێکن لە دەنگە جددییەکانی ناو چیرۆکی کوردی و خاوەن خوێنەری تایبەتی خۆتانن. دەکرێت لێرەوە بە خوینەرەکانتان بلێن، پڕۆژەی ئایندەتان چییە و خوێنەرەکانتان بەم زوانە چیرۆکی تازەتان دەخویننەوە؟\nئارام کاکەی فەلاح: بەڵێ ماوەیەکی تر چیرۆکێکی تازەم بە ناوی (کارگەی تووڕەیی) لە گۆڤارێکی تازەدا بڵاودەبیتەوە و لەوێدا خوێنەران بەر تەکنیکێکی تازەم دەکەون لە ناو چیرۆکدا کە دەتوانم ناوی بنێم (تەکنیکی شانۆیی لەناو چیرۆکدا). پرۆژەی نووسینی ترم زۆرە و رۆمانێکی تازەم بە دەستەوەیە و گەر بۆم کرا وەک چیرۆک بینووسم ئەوا دەیکەم، گەر نەمتوانی ئەوا دەیکەم بە رۆمان.\nلەوەڵامی پرسیاری شەشدا دەڵێیت (ھەندێک چیرۆک ھەبووە دەمتوانی بیکەم بە رۆمان و ھەندێک لە رۆمانەکانیش دەمتوانی بە شێوەی چیرۆک بنووسم)، دەپرسم گۆڕینی چیرۆک بە رۆمان و گۆڕینی رۆمان بە چیرۆک ئەوەندە کارێکی ئاسانە؟ دەتوانی بە وردی باس لە جیاوازییەکانی چیرۆک و رۆمانمان بۆ بکەیت؟\nئارام کاکەی فەلاح: بێگومان ھێندە ئاسان نییە، بەڵام وەک لە پێشدا وتم، کاراکتەری ئەو جۆرە چیرۆکانەی من دەیاننووسم، بە پێی ئەوەی تەکنیکێکی کراوەیان ھەیە، ئەگەری درێژبوونەوەیان ھەیە تا ناکۆتا، ئەگەری ئەوەی ھەمیشە بێنەوە ناو ژیانی ئێستا، ئەگەری خۆتازەکردنەوە، ئەگەری ژیان خۆی لەھەمووی گرنگترە، کۆمەڵێک کاراکتەر ھەمیشە ئەگەری ئەوەیان ھەیە بێنەوە بەردەمت وھەناسەت لێ قەرز بکەن و بڵێن بمانووسە ئێمە نەمردووین.من گەر بتوانم ژنی ژێر باران بە سێ بەش بنووسم، بۆ ناتوانم بیکەم بە رۆمان؟بە تایبەتی ژنی ژێر بارانێک کە چیرۆکەکەی قەت تەواو نەبێت. من گەر غەریب ریکۆرد بە سێ بەش بنووسم، بۆ ناکرێ بەشێوەی رۆمان بینووسم بە جۆرێک ئەم کاراکتەرەم ھەمیشە دێتەوەو دەچێتە ناو چیرۆکەکانی تریشمەوە؟ لەکاتێکدا من خۆم رۆمانیش دەنووسم، دەزانی بۆ یەکێ نووسەری ھەردوو جۆرەکە بێت، ئەوە دەزانێ کە چیرۆک و رۆمان ھێندە دوو دونیای لێک جیاواز نین. ئەوە لای ئێمەی کورد چونکە رۆمان تەمەنێکی ھێندە کورتی ھەیە، لامان زەحمەت ترە و وا دەزانین چیرۆک نووسین ئاسانترە، بەڵام راستت بوێ پێچەوانەیە. گەرکەمێک لە پێوانە گشییەکانی چیرۆک و رۆمان قسە بکەم، دەتوانم بلێم کە چیرۆکێکی درێژ (نۆڤێل کە لە بنەڕەتدا وشەیەکی ئیتاڵییەو لە نۆڤێلاوە ھاتووە کە بەمانای ھەواڵ دێت، یان بە لاتینێکەی پروسە کە مەبەست لێی جۆرێک گێڕانەوەیە کە ھەناسەیەکی درێژی تێدایە) دەتوانی بۆ چل و نۆ لاپەڕەیەک درێژ بێتەوە، دوای ئەوە دەکرێ لە پەنجاوە ناوی بنرێت رۆمانی کورت. ھەرچەند من خۆم زۆر بڕوام بەم جۆرە پێوانانە نییە.ئیشی رۆمان ئیشێکە لە ئاسۆیەکی فراوانتردا، لە یاریگایەکی فراوانتردا، لەگەڵ کۆمەڵێک کاراکتەری زۆرتردا، لەگەڵ جیاکردنەوەی بە چەند بەشێک و ھەر بەشێکیش دەکرێ باسێکی سەربەخۆ بێت، دوایی بە تەکنیکێک ئەم بەشانە پێکەوە ببەسرێتەوە،بەڵام لە چیرۆکدا دەکرێ یەک بەسەرھاتت ھەبێ و یەک کاراکتەر،یەک ھەناسە، یەک رووداو، یەک چوونە ناوەوە، یەک کۆتایی، یەک گرێچن، یەک سەرەتا، بەڵام ئەمە کاری نووسین ئاسانتر ناکات، چونکە لە چیرۆکێکی جواندا دەبێ حیساب بۆ ھەموو ڕستەیەک و بۆ ھەموو وشەیەک بکەیت، دەبێ ھیچ شتێکی زیادەی تێدا نەبێت، لە کاتێکدا لە رۆمانێکی ئاساییدا دەتوانی چەندھا لاپەڕە بە وەسف پڕبکەیتەوە، دەتوانی چەندەھا شت بڵێیت کە دەکرێ نەیانڵێیت، وەک سیاسییەک چۆن دەتوانی سەعاتێک قسە بکات و ھیچیش نەڵێت، رۆمان نووسێکیش دەتوانی چەندەھا لاپەڕە بنووسێت و ھیچیش نەڵێت، نەک تەنھا نووسەران، بەڵکو خوێنەرانی رۆمانیش ئەوە دەزانن کە رۆمان پرێتی لە شتی زیادە، کە دەکرێ فڕێیان بدەیت و ھیچ کارێکیش نەکات، لە کاتێکدا چیرۆکی جوان بە شێوەیەک بیناکراوە دەسکاری یەک ڕستە بکەیت دەڕمێ،بێگومان ئەم پێوانەیە بۆ زۆربەی ئەو چیرۆک رۆمانە خراپانەی ئێستا لای ئێمە دەنوسرێن و بڵاودەبنەوە ناگونجێ، پێش ھەموو شتێ دەبێ ئەو سەرنجە باوە فڕێ بدەین کە نووسینی چیرۆک ئاسانتربێ لە رۆمان، بەتایبەتی ئەو جۆرە چیرۆکەی ئێستا ئێمە دەینووسین، مەبەستم چیرۆکی مۆدێرنە، ھەموو ئامادەکارەییەک و ھەموو ئەگەرێکی بوون بە رۆمانی تێدایە، من باسی ئەو دوو چیرۆکەی خۆم کرد، بێجگە لەوان، تۆ سەیری چیرۆکی (من و کامێراکەم ) چیرۆکی (دزینی خەونەکان)، ئەمانە بۆ نموونە وەک لە پێشەکی کۆمەڵە چیرۆکەکەشدا باسم کردووە، کە بە تەکنیکی مینی رۆمان نووسیومن، کەسانێکی زۆر کەم نەبێ، زۆرکەس ئاوڕیان لێ نەداوەتەوە و تێی ناگەن، تێشی بگەن، ھێندە سەرقاڵن بەخۆیانەوە دوو وشە لەبارەیەوە ناڵێن، زۆر کەسیش دەیبات و بەھەڵە بەکاری دێنێت،من ئەم ماوەیە چەند چیرۆکێکم خوێندەوە بەو جۆرە تەکنیکەی من دەینووسم نووسرابوون، ھێندە چیرۆکەکەیانی قەرەباڵەغ کردبوون، یەکسەر تێدەگەی کە ئەم برادەرانە لەم جۆرە تەکنیکە تێنەگەیشتوون و بەکاری دێنن.دەستخۆشیان لێ دەکرێ و ھەندێ جار خەڵاتیشی پێ وەردەگرن. بێ ئەوەی ئەوانەی بڕیاردەدەن لەبارەی ئەو چیرۆکانەوە، لە جیاتی ئەوە پێیان بڵێین کوڕی باش! چیرۆک وا نانووسرێ، ئەم تەکنیکە بە ھەڵە تێگەیشتووی. بۆ نموونە ئەو جۆرە تەکنیکە یارمەتیت دەدا چیرۆکێک بە تەکنیکی رۆمان بنووسیت، بەڵام ئەم جۆرە تەکنیکە دێت و رووداوەکانت بۆ کۆدەکاتەوە و دەیھێنێتە ژێر کۆنترۆڵی نووسینەوە،بۆیە چیرۆکەکە بەم جۆرە تێکەڵ و پێکەڵ و قەرەباڵەغ نابێ، وەک چۆن رووناکییەک لە دەرەوە دێتە ناو کامێرایەکەوە و عەدەسەی کامێراکە رووناکێیەکەت لە یەک خاڵدا بۆ کۆدەکاتەوە تا پەڕش و بڵاو نەبێتەوە، تا عەدەسەکەشت باشتر بێ، ئەو وێنەیەی دەیگریت روونتر دەبێت، ئەو تەکنیکەش وایە رووداوەکانت بۆ کۆدەکاتەوە تا کۆنترۆڵیان بکەیت و بۆ گێڕانەوە ئاسانتر بێت، لەچەند رووداوێکەوە بێنەوە سەر یەک دوو رووداو، لە رۆماندا بە پێچەوانەوەیە، لە عەدەسەکەوە جارێکی تر دێتە دەرەوە و پەرش و بڵاو دەبێتەوە، لە یەک رووداوەوە دەبێتە چەندەھا رووداو. لە یەک کاراکتەرەوە چەندەھا کاراکتەری تر لەدایک دەبێ.بۆیە ئەگەری ئەو ئەو چیرۆکانەم و کردن و نووسینیان بە رۆمان کارێکی ھێندە زەحمەت نییە، وەک لەچاوپێکەوتنێکی تریشدا باسم کرد، کە من بە نھێنی لابورێکم ھەیە کە تەکنیکی چیرۆکی تێدا لەدایک دەبێ، جارێ وا ھەیە لەدایک بوونی تەکنیکێک چەند مانگ وساڵ تێڕامان و بیرکردنەوەی وردو قووڵی دەوێت، ھەندێ کەسیش دەیانەوێ بە دوو چیرۆک ئەو تەکنیکانە بەرن و بەکاری بێنن بێ ئەوەی بەقووڵی لێی تێبگەن. وەک ماشێنێک بیدەیتە دەست قووتابییەکی نەزان لێی بخوریت، ئەوانەشی بریار لەسەر باشی ئەو تێکستە خراپانە دەدەن، وەک ئەو مامۆستایانە وان لەتەنیشت ئەو قوتابیانەوە دانیشتوون ولەبەر ورگ و گیرفانی خۆیان ھەر خەریکی دەستخۆشی کردنیانن بەبێ ئەوەی گوێ بدەنە ھەموو ئەو رووداوانەی لە ڕێگا تووشیان بوون.\nسازدانی/ شاخەوان سدیق\nئاماده‌ی مۆنمێنتی دیواربه‌ندی ئه‌نفال بن


◄ Resultat: Found 10, page 1 of 1 Items per page: 🗐 1 🗐 5 🗐 10\n📼 پەیامی دەنگی سەڵاحەدین دەمیرتاش دەربارەی هەڵبژاردن! | 🏷 Grupp: Video | Artiklarna språk: 🏳 کوردیی ناوەڕاست\n🌐 Dialekt 🇹🇷 Turkish\n📄 Dokumenttyp ⊷ Översättning\n➕ Tillagt av ( Hawrê Baxewan ) på Jun 6 2018 4:08PM\n👌 Den här artikeln har granskats och släppts av (Seryas Ehmed) på Jun 6 2018 5:29PM\n✍ Denna post nyligen uppdaterats med ( Hawrê Baxewan ) om : Jun 6 2018 11:09PM\n👁 Denna post har tittat 3,299 gånger\n📷 Foto fil 1.0.1 36 KB Jun 6 2018 4:11PM Hawrê Baxewan\n📝 خەڵاتی ئازایەتیی سیاسی بە سەلاحەدین دەمیرتاش بەخشرا | 🏷 Grupp: Dokument | Artiklarna språk: 🏳 کوردیی ناوەڕاست\n🗺 Provins 🇩🇪 Germany\n➕ Tillagt av ( Jiwan O Ehmed ) på Nov 16 2019 9:16PM\n👌 Den här artikeln har granskats och släppts av (Hawrê Baxewan) på Nov 16 2019 9:59PM\n✍ Denna post nyligen uppdaterats med ( Hawrê Baxewan ) om : Nov 16 2019 9:59PM\n👁 Denna post har tittat 116 gånger\n📷 Foto fil 1.0.1 28 KB Nov 16 2019 9:18PM Jiwan O Ehmed\n📝 دەقی مانیفێستی هەڵبژاردن-ی سەڵاحەدین دەمیرتاش: من دێم بۆ ئەوەی کۆتایی بە سیستەمی تاکەکەسی بێنم | 🏷 Grupp: Dokument | Artiklarna språk: 🏳 کوردیی ناوەڕاست\n🗺 Provins 🇹🇷 Turkiet\n➕ Tillagt av ( Hawrê Baxewan ) på May 15 2018 4:13PM\n👌 Den här artikeln har granskats och släppts av (Naliya Ibrahim) på May 15 2018 10:32PM\n✍ Denna post nyligen uppdaterats med ( Naliya Ibrahim ) om : May 15 2018 10:32PM\n👁 Denna post har tittat 2,560 gånger\n📷 Foto fil 1.0.1 39 KB May 15 2018 4:16PM Hawrê Baxewan\n📝 سەروەت و سامانی سەلاحەدین دەمیرتاش | 🏷 Grupp: Dokument | Artiklarna språk: 🏳 کوردیی ناوەڕاست\n➕ Tillagt av ( Seryas Ehmed ) på May 18 2018 10:57AM\n👌 Den här artikeln har granskats och släppts av (Naliya Ibrahim) på May 18 2018 2:29PM\n✍ Denna post nyligen uppdaterats med ( Naliya Ibrahim ) om : May 18 2018 2:29PM\n👁 Denna post har tittat 2,043 gånger\n📷 Foto fil 1.0.1 60 KB May 18 2018 10:58AM Seryas Ehmed\n📝 سەلاحەدین دەمیرتاش لەسەر هێرشە چەکداریەکەی پیرسووس کە 4 کەس کوژران و 8 کەسی دیکە بریندار بوون، پەیامیکی لە ڕێگەی حیسابی تویتەرەوە بڵاو کرادەوە | 🏷 Grupp: Dokument | Artiklarna språk: 🏳 کوردیی ناوەڕاست\n🌐 Original Language 🇹🇷 Turkish\n➕ Tillagt av ( Hawrê Baxewan ) på Jun 15 2018 12:56PM\n👌 Den här artikeln har granskats och släppts av (Hawrê Baxewan) på Jun 15 2018 1:04PM\n✍ Denna post nyligen uppdaterats med ( Hawrê Baxewan ) om : Jun 15 2018 1:04PM\n👁 Denna post har tittat 1,656 gånger\n📷 Foto fil 1.0.1 43 KB Jun 15 2018 12:57PM Hawrê Baxewan\n👫 سەڵاحەدین دەمیرتاش | 🏷 Grupp: Biografi | Artiklarna språk: 🏳 کوردیی ناوەڕاست\n👫 Folk skriver 🕴 Politisk aktivist\n👫 Folk skriver ⛓ Politisk fånge\n🏙 Städer ⚪ Al Azeez\n➕ Tillagt av ( Hawrê Baxewan ) på May 24 2015 12:18PM\n✍ Denna post nyligen uppdaterats med ( Hawrê Baxewan ) om : Nov 20 2018 10:46PM\n👁 Denna post har tittat 18,680 gånger\n📷 Foto fil 1.0.1 34 KB May 24 2015 12:18PM Hawrê Baxewan\n📚 Relaterade filer: 28\n📝 سەڵاحەدین دەمیرتاش پەیامێکی بۆ بەکارهێنەرانی واتسئەپ نارد! | 🏷 Grupp: Dokument | Artiklarna språk: 🏳 کوردیی ناوەڕاست\n➕ Tillagt av ( Hawrê Baxewan ) på Jun 1 2018 8:46PM\n👌 Den här artikeln har granskats och släppts av (Seryas Ehmed) på Jun 2 2018 2:36AM\n✍ Denna post nyligen uppdaterats med ( Seryas Ehmed ) om : Jun 2 2018 2:36AM\n👁 Denna post har tittat 5,737 gånger\n📷 Foto fil 1.0.1 79 KB Jun 1 2018 8:49PM Hawrê Baxewan\n📖 سەڵاحەدین دەمیرتاش خەڵاتی ‘بوێریی سیاسی2019’ پێ بەخشرا | 🏷 Grupp: Artiklar | Artiklarna språk: 🏳 کوردیی ناوەڕاست\n📙 Bok 📖 Mänsklig Rättighet\n📙 Bok 📖 Politic\n📙 Bok ☀ Kurdfrågan\n🗺 Provins 🇸🇪 Sweden\n➕ Tillagt av ( Benaz Jola ) på Nov 21 2019 11:50PM\n👌 Den här artikeln har granskats och släppts av (Ziryan Serçinarî) på Nov 22 2019 10:56AM\n✍ Denna post nyligen uppdaterats med ( Ziryan Serçinarî ) om : Nov 22 2019 11:01AM\n👁 Denna post har tittat 88 gånger\n📷 Foto fil 1.0.1 102 KB Nov 22 2019 12:10AM Benaz Jola\n📝 سەڵاحەدین دەمیرتاش دەربارەی زمانی کوردی پەیامێکی بڵاوکردەوە | 🏷 Grupp: Dokument | Artiklarna språk: 🏳 کوردیی ناوەڕاست\n🌐 Dialekt 🏳 Kurdiska - Kurmandji - Latin\n➕ Tillagt av ( Hawrê Baxewan ) på Nov 3 2018 8:58AM\n👌 Den här artikeln har granskats och släppts av (Hawrê Baxewan) på Nov 6 2018 2:09PM\n✍ Denna post nyligen uppdaterats med ( Hawrê Baxewan ) om : Nov 6 2018 2:09PM\n👁 Denna post har tittat 1,128 gånger\n📷 Foto fil 1.0.1 103 KB Nov 3 2018 9:00AM Hawrê Baxewan\n📝 سەڵاحەدین دەمیرتاش نامەیەکی پیرۆزبایی ئاڕاستەی د. بەرهەم ساڵح، سەرۆک کۆماری عيراق دەکات | 🏷 Grupp: Dokument | Artiklarna språk: 🏳 کوردیی ناوەڕاست\n🌐 Original Language 🏳 Kurdiska - Kurmandji - Latin\n🗺 Provins 🇮🇶 Irak\n➕ Tillagt av ( Hawrê Baxewan ) på Oct 22 2018 5:46PM\n👌 Den här artikeln har granskats och släppts av (Ziryan Serçinarî) på Oct 22 2018 8:02PM\n✍ Denna post nyligen uppdaterats med ( Ziryan Serçinarî ) om : Oct 22 2018 8:02PM\n👁 Denna post har tittat 1,785 gånger\n📷 Foto fil 1.0.1 54 KB Oct 22 2018 5:48PM Hawrê Baxewan\n| Sida generation tid : 6,068 sekund(er)!


کوردیپێدیا - دانیشتوانی عەلیاوا\n🎵 دانیشتوانی عەلیاوا | پۆل: کارە هونەرییەکان | زمانی بابەت: 🏳 کوردیی ناوەڕاست\nفیلمێکی رۆمان ئامێزی درێژی سینەماییە و بەرهەمی (ناوەندی گاڤ بۆ کاری تەلەفزیۆنیی و سینەمایی و کوردی)یە. ماوەی فیلمەکە 124 خولەکە و لەلایەن سینەماکار لوقمان غەریبلوقمان غەریب کاری سینارێو و دەرهێنانی بۆ کراوەو تیایدا ژمارەیەکی دیار لە هونەرمەندانی خاوەن ئەزموونی کورد رۆڵ دەگێڕن، لەوانە ئەکتەرانی ناسراو عەلی کەریمعەلی کەریم، عەبدولی حەمەجوانعەبدولی حەمەجوان، مەروا محەمەدمەروا محەمەد، ئەڤین عوسمانەڤین عوسمان لەگەڵ زیاتر لە 25 ئەکتەری تر)ز. ئەم فیلمە لەلایەن ستافێک لە هونەرمەندان و تەکنیککارانی کورد بەرهەمهێنراوە و بەکامیرای مەحمود کەمالمەحمود کەمال وێنەی گیراوە و هەرێم نوریهەرێم نوری مونتاژ و مێکساژی کردووە، هەڵکەوت زاهیرهەڵکەوت زاهیریش میوزیکی بۆ داناوە، هەروەها کەمال چالاککەمال چالاک بەڕێوەبەری بەرهەمی فیلمەکەیە، لە سەرەتای ئەمساڵ لە رۆژی 26-01-2017 دا بۆ یەکەم جار لە کوردستان نمایش کرا و بڕیار وایە لە مۆسکۆی پایتەختی رووسیا نمایش بکرێت. سەبارەت بە ناوەڕۆک و چۆنیەتی بەرهەمهینانی فیلمەکەش سیناریست و دەرهێنەر لوقمان غەریب تایبەت بە گۆڤاری گوڵان وتی:\nسەرەتای ساڵی 2015 دەستمان بە بەرهەمهێنانی ئەم فیلمە کرد و تا کۆتایی 2016 پێوەی سەرقاڵ بووین، ئاسان نییە لەوڵاتێکدا کە کەرەستەیەکی ئەوتۆی پیشەسازی فیلم چ لە رووی تەکنیکی و چ لە رووی بەشەری لەبەردەست نەبێت و فیلم دروست بکەیت. ئێمە بودجەمان لەبەر دەست نەبووە، ئامێر و تەکنیکی سینەمای پێویستمان پێ دابین نەکراوە، بەڵام خۆشبەخت بووین کە توانیمان لەو بارودۆخە خراپەی دارایی و سیاسی و کۆمەڵایەتی و لەناو ئەو هەموو کێشە و دەردەسەرییەدا، فیلم دروست بکەین و بەرهەممان هەبێت. ئەمە بۆخۆی ئامانجەکە بوو کە خۆشبەختانە توانیمان سەرکەوتووانە بەدی بێنین.\nسەبارەت بە ناوەڕۆکی فیلمەکەش لوقمان غەریب وتی: بریتییە لە بەسەرهاتی شارێکی دوورەپەرێزی دواکەوتووی پڕلە کێشەو ئاڵۆزی، کە پێش هەرکەسی تر خەڵکی ئەوێ خۆیان گیرۆدەی دەستی ئاکار و دوودڵی و ناکۆکیی نیوان خویانن لەگەڵ دەستپێکردنی رووداوەکانی فیلمەکەدا، کەسێک وەک فەرمانبەری دەوڵەت نەقڵی ئەوێ دەبێت و پێش وەختە هەموو زانیارییەکی لەسەر دانیشتووانی شارەکە وەرگرتووە. بە فکری خۆی نیازی وایە کە وەک فریادرەسێک بەهانای خەڵکی عەلیاواوە بچێت و کێشە و گرفتەکانیان بۆ چارەسەر کات. بەڵام ئەم کەسە خۆی لە بنچینەدا کەسێکی ئاڵۆز و کەسایەتییەکی سەیر و خاوەنی دنیایەک لە کێشە و گرفتە لە رابردوودا هەر بۆیە لەم هەوڵدانەدا سەرکەوتوو نابێت و دواجار دەبێتە مەخسەرەی خەڵکی شارەکە. لێرە ئێمە دەمانەوێت بڵین کە هیچ فکر و تێگەیشتن و ئایدیایەک سەرکەوتوو نابێت گەر پێشوەختە زەمینەی سروشتی خۆی بۆ نەرەخسا بیت وەک قوناغبەندیش نەگەیشتبێتە ئەو ئاست و قۆناغەی کە پێویستە بۆ خۆگونجاندن لەگەڵ ئەو پێشهاتەدا.\nلە راستیدا چونکە شێواز و ستایلی فیلمەکە ریالیستی و واقیعیە و چیرۆک و دیالۆگ بنچینەی پێکهینانی سیناریۆکەن، سەرەڕای نەبوونی ئیمکانیاتێکی ئەوتۆ،توانیومانە تا ئەندازەیەکی باش فیلمێکی واقعی جوان دروست بکەین، دیارە لە جوگرافیایەکیشدا کە کەرەستە و پێکهاتەکانی پیشەسازی سینەما بوونی نەبێت دەرهێنەر و سینەماکاران ناچارن کە دەست بۆ جۆرە کارێک ببەن کە دواجار بتوان تیایدا سەرکەوتوو بن، ئیمەش لە عەلیاوادا بی موبالەغەکردن ئەوەمان کرد و جێی سەرنجێکی زۆری بینەرانیش بوو، ئەگەرچی بەداخەوە ئەمڕۆ لە کوردستاندا، بینەری کاری جدی، تا ئەندازەیەکی زۆر کەم بۆتەوە.\nسەبارەت بە نمایش کردنی فیلمەکە لە روسیا لوقمان غەریب وتی: ئەوەی راستی بێت لەسەرەتای دروستکردنی فیلمەکەدا بیرم لەوە دەکردەوە کە چۆن بتوانم لە دەرەوەی کوردستان جا چ ئەوروپا یان هەر وڵاتێکی تر بێت، فلمەکەم پیشان بدەم. من لەناوەڕۆکدا باسی کێشەیەک دەکەم کە بینەری هوشیار و خاوەن مەعریفە، بەباشی لێی تێدەگات. دواجار دروست بوونی چەند پرسیارێکی تازە و وەڵامی پرسیارگەلێکی تریشی دەست دەکەوێت. ئینجا ئیتر ئەوە پەیامی سەرەکی هەر تیکست و بەرهەمێکە کە بیەوێت پرسیار و وەڵام لای وەرگر دروست بکات. ماوەی رابردوو لەڕێی یەک دوو برادەرەوە دەستمان گەیشت بە سەنتەرێک لە روسیا کە گرنگی بە بواری داهێنان و فیلمسازی ئەدات لەو وڵاتانەی کە هونەری سینەما تیایدا سەرەتاییە و نەگەیشتۆتە ئاستی بزنس و پیشەسازیی، بەڵام لە رووی پێکهاتە و رەگەزە بنچینەییەکانی سینەماوە خاوەنی بەرهەمن، لەوێ جارجارە فیلمی وڵاتانی هەژار لەبوا ری سینەمادا پیشان ئەدرێت، تەنانەت ئەو فیلمانەش کە لەئاست و کوالێتییەکی کەم و نزمدان و لە وڵاتانی وەک لیبیا و جەزائیر و ئەفغانستان و سودان ئەوانی ترەوە بەرهەم دەهێنرێن. ئەوان باسی ئەوە دەکەن کە بینەرێکی زۆر و بەردەوامی ئەو فیلمانەیان هەیە کە رەگەزی موبالەغە و تەکنیکی کۆمپیوتەری ئەوتۆی تێدابەکار نەهاتووە. زۆر چێژ لەو جۆرە فیلمانە دەبینن. هەرچەندە ئەتوانم بڵیم لە زور رووی وەک کوالیتی و بابەت و پێکهاتەکانی تری فیلمەوە، فیلمی (دانیشتووانی عەلیاوە) لە ئاستێکی باڵای هونەریدایە، بەڵام دیارە و گومانی تیدا نییە کە ناتوانێ رکابەری فیلمێک بکات کە سەدان هەزار دۆلاری تیادا خەرج کرابێت. ئیتر ئەوە ئیستا بۆ چەند جارێک ترایلەری فیلمەکە لە ساڵونی سینەمای ئەو سەنتەرەدا وەک ئاماژەیەک بۆ پیشاندانی لە ئایندەدا لە پێش نمایشی رۆژانەی فیلمەکانی تردا پەخش دەکرێت، ئەمە بۆ ئێمە من و ستافی فیلمەکەمان مایەی خۆشحاڵییە و لەگەڵیاندا گەیشتووینەتە لێکتێگەیشتنێک کە لە مانگی 11دا پیشانی بدەن، بەڵێ وێڕای نەبوونی هیچ پشتیوانییەک هیشتا بەردەوامین لەسەر کارکردنی خۆمان تا ئەمڕۆ توانیومانە کاری بەرهەمهینان بۆ دوو فیلمی تریش بکەین بە ناوەکانی (بازاڕی کۆنەفرۆشان، گوڵچین و خەیاڵەکانی رۆستەم) کە هەردووکیان ئامادەن بۆ نمایشکردن.\n#لوقمان غەریب | #عەلی کەریم | #عەبدولی حەمەجوان | #مەروا محەمەد | #ەڤین عوسمان | #مەحمود کەمال | #هەرێم نوری | #هەڵکەوت زاهیر | #کەمال چالاک |\n 📡 ماڵپەڕ | 🏳 کوردیی ناوەڕاست | ماڵپەڕی گۆڤاری گوڵان - 11-08-2017\n1. 👁 26-01-2017\n2. 👁 عەلی کەریم\n3. 👁 لوقمان غەریب\n4. 👁 مەحمود کەمال\n5. 👁 مەروا محەمەد\n6. 👁 هەرێم نوری\n7. 👁 هەڵکەوت زاهیر\n8. 👁 کەمال چالاک\n➕ ئەم بابەتە لەلایەن: (سەریاس ئەحمەد)ەوە لە: Aug 11 2017 2:44PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 11 2017 3:00PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 28 2017 5:19PM باشترکراوە\n👁 ئەم بابەتە 6,142 جار بینراوە\n📷 فایلی وێنە 1.0.1 59 KB Aug 11 2017 2:52PM سەریاس ئەحمەد


منیش ئەڕای خوەم ئازارێگ دیرم! | KHRN\nماڵ هه‌واڵه‌کانمافه‌کانمافی كه‌سانی كوئیر\tمنیش ئەڕای خوەم ئازارێگ دیرم!\nby KHRN 29 ئه‌یلول 2019\nئێل جی بی تی* و کوئیرەکان بەشێکن لە کۆمەڵگای کوردستان کە جگە لە جیاکارییە نەتەوەیی، مەزهەبی و چینایەتییەکان، جیاکارییەکی دیکەش بەهۆی مەیلی ڕەگەزی و شوناسی جێندەری لە دژیان ڕوودەدات. ئەو جیاکارییە لەلایەن دەسەڵات و لە ڕێگەی نەریتی کۆمەڵگا و تەنانەت بنەماڵەکانیشەوە بەسەریاندا دەسەپێندرێت.\nئیمه وەک تۆڕی مافه‌كانی مرۆڤی كوردستان کە ڕاگەیاندن، بەبەڵگەکردنی پێشێلکارییەکان، فێرکاری و بڵاوکردنەوەی ڕێسا و چەمکەکانی مافی مرۆڤ بە ئامانجی خۆمان دەزانین، پاراستنی مافی کوئیرەکانی کۆمەڵگای کردستانیش بە یەک لە ئەرکەکانمان دادەنێین.\nهەر بۆیە بەشێک لە ماڵپەڕی تۆڕی مافەکانی مرۆڤی کوردستانمان بۆ ئەو مەبەستە تەرخان کردووە و وەک یەکەمین بابەت لەو بارەیەدا دەقێکی کوردیی خوارین لە نووسینی “پانتووس بێستوون”، پەنابەری هاوڕەگەزخوازی کوردی دانیشتووی تورکیا بڵاودەکەینەوە کە خۆی بەتایبەت بۆ ئێمەی ناردووە.\nنووسینی: پاتنووس بێستوون\nوە کام زوان بویشم کە منیش خەڵک ئی وڵاتمە. وە کام زوان بویشم سەنگینی ئی زام و زووخەیلە دڵ و گیان منیشی تەنیە. شووڕاوەی ژان و ڕەنجەیل ئی سەرزەمینە لە سەر شان منیشە!\nمنیش جوور ئیوە کوشیامه، جوور ئیوە ڕەنج کیشامە، جوور ئیوە ترسیامە و جوور ئیوە زوڵم و ستەم وە پیم کریاس. هاوڕێیەگم، براگەم، هاو نیشتمانیەگەم من برا و کەس و کار تونم. هاو وەتەن و هاوسووز و هاودەرد خەمەگان تونم!\nمنیش ئەڕا خوەم ئازارێگ دیرم!!\nهاوڕییەگەم منیش ژان بیکەسی و بی مافی و بی لانەیی پشتم شکاندیە. منیش وەگەرد هوورەی پڕ لە سووز هورەچڕەیل ئەسر ڕژاندمە و وەگەرد هەڵپەرگێ سەرکەفتنگانمان هەڵپەڕیمە و وەگەرد زکر و سەڵاتەگانتان دەنگ هەڵبڕیمە و ڕاز و نیاز کردمە. ڕەفیقگەم منیش خەڵک ئی سەرزەمین، ئی شار و ئی دیهاتمە. بنووڕە وە سیمای لێوالێو لە ئازار و ڕەنجم! ئیمەیش دەنگ و تەقەی تفەنگەیل بیگانە لە گووشمانە و مێلودی و خەیاڵ مناڵیمان شێواندیە. زامەگانمان ناسوورن، دەنگمان کپیاس و خەیاڵەگانمان لێویاس. بەڵام جیا لەم ئازار و دەردەیلە، ئازارێگ قویلتریش لە سەر شانمان سەنگینی کەید. ئەویش ئازار هاوڕەگەزخواز بین، ئینتر سێکس بین و تڕەنسێکشواڵ بوینمانە.\nڕەفیقەگەم منیش فرەیک شەوەیل ئەڕا بێوڵاتی و بێ لانەیی و تەنیایمان گریامە و ئارزووه کوشیایەگانم شماردمە. هەر شەوە وەگەرد تەنیایەگانم زووران گردمە و وە زەوی کەفتمە. نەیشتیدان لە نیشتمان داگیر کریای خوەمان دانیشمن و ئاوارەی وڵات و سەرزەمین غوربتمان کردیدان. نەیشتیدان هاوغەم زامەکانتان بیمن و بیستوین بیستوین زامتان لە سەر زامەگانمان نیا. نمەکتان کردە بان برینگانمان و ویڵ و ئاوارەی غوربەتمان کردین. وە چە تاوان و جورمێگ، وە تاوان چشتێگ کە وە دەس ئیمە نەوی و لە دروسبوینیا هیچ دەسێگمان نەوی.\nدی توان وە چە بڕەسن؟! توان چە لە بەین بوەن.. توان کێ نابوود بکەن؟! هاووڵاتیەگەم ئشتبا کەی! مه دوشمن تونیم. تو کە زوورت ڕەسد هەڵسە و چنگ لە چنگی داگیرکەرەیل وڵاتگەت بخە، هەڵسە و نیشتمانە ئاسمیلەکریاگەم بۆ ئەڵگەڕنەوە. هەڵسە دەس داگیرکەر لە ئی سەرەزمینمە کووتا بکە.\nهاونیشتمانی ئیمەی پەلکەزێڕینە و ئنسانەیل مافخواز دوشمن ئیوه نیمن، ئیمە ئەڵگر ڕەنج و دەرد و ئازارەیل خوەمانین. وە تەنیا لە وەرانوەر فەرهەنگێک وسایمن کە تواد نابوودمان بکات و بمانکوشێد.\nوە تەنیایی توانیمن بگردیمن وەتەنیایی توانیمن سەفەر بکەیمەن و تەنیایی توانیمن بخەنیمن بەڵام بەڕاستی سەختە وە تەنیایی تەنیایی تەحەموڵ بکەیمن و دەنگمان دەرنایدن. سەختە وە تەنیایی ئی هەمگە بێ ئهترامی و دەرد و زووخە وە بان شانت بی و داڵگ و باوگ و برا و خوەیشک خوەدیش دوشمن بوودن.\nژان ئێڵ جی بیتی بین، هاوڕەگەزخواز بین، ئینترسێکس و ترەنسێکشوال بین لە لایێگ ژانی کورد بینیش وەگەرد خوەمان کیشیمن.\nڕوی قسیەی من وە داڵگ و باوگەیل، برا و خوەیشگەیل کوردەواری و ناوچەیل زاگرۆسە، ئەوە ئەڕا وەختی باسی فارسی قسیە کردن و نابوود کردن زوان و فەرهەنگ داڵگیمان تیەد ئیوە بوینە ڕووشنبیر و پۆزی باکڵاس و باسوادی دەن، ولی کە باس ڕەسەد وە پەلکەزێڕینە و کوومەڵگای ئێڵ جی بی تی بەشیان بوودە کوشتن و بڕین و شاروەدەر و دەروەدەر کردن؟ ئەڕا، ئەڕای خزمەت وە داگیرکەر و نابوودی خوەدان ئازان، وەلی وەختی قسیە لە خاک و نیشتمان و ماف کەمینە جنسیەکان و ژنەیل کەن بیدەنگ بوین و چشتێ نیەوشن؟! ئەڕا ئەڕای کوشتن تڕەنسێکشواڵ و هاوڕەگەزخوازەیل کە ڕووڵەیل خوەدانن زرەنگن، وەلی ئیجازە دەن هێز بیگانە و داگیرکەر ماڵ و مناڵ و خاک و سەرزەمینتان داگیر و تاڵان کەن؟!\nئیانە ڕووڵەیل ئیوەن لە شەقام و خیاوانەگان ئیلام و کرماشان و خوڕەم ئاباد کەفتنە بەر شەق و سووکایەتی وە پیان کرێت.\nئیانە ڕووڵەیل ئیوەن لە وڵاتەیل غەریب هانە ژیر پالەقەی پۆلیس و جەندرەمە تورک و ئاوارەی شارەیل تورکیە و سربستان بوینە و وەشوون پەناگایێگ گەڕن تیای بحەسن. ئیوە وەگەرد کێ شەڕ کەن، تواشای دەوروەر خودان کەن، وە هەڵە چیدن! یانە دوشمەنەیل ئیوە نین، یانە داگیرکەر نین، چەوتان واز بکەن و دوشمەن حەقیقی و ڕاستەقینەی خوەدان بوینن.\nچەوتان واز بکەن و بێ هوڤیتی و لەت لەت بین وڵاتەگەتان بوینن. چەوتان واز بکەن و معتادەیل گووشەی خیاوانەگان کرماشان و ئیلام و ئورومیە بوینن لە خودان سوئاڵ بکەن ئەڕا دوشمن ڕاستەقینەمان ون کردیمنە. ئیمە دوشمن ئیوە نیمن، ئیمەیش ئەڕا خوەمان ژان و ئازار و ئەڕا وڵاتەگەمانیش خولیا و ئاواتێگ دیریمن.\nئێل جی بی تی*كرماشانكوئیر\nڕۆژی جیهانیی بەرەنگاری لەگەڵ شێوازە جۆراوجۆرەکانی دژایەتی کردنی...\nکۆمەڵی راوێژکاریی چالاکوانانی مەدەنیی یارسان داوای وەستانی هێرشی...\n15 تشرینی یه‌كه‌م 2019


سەلاحەدین بەهائەدین: مام جه‌لال پیاوێکی نه‌وعی و جیهانی بوو\nسه‌لاحه‌دین به‌هائه‌دین و مام جه‌لال\nئه‌مینداری گشتیی یه‌كگرتووی ئیسلامی کوردستان لەدەستدانی مام جەلال بە "خه‌مێكی گه‌وره بۆ هه‌مووان" ناودەبات و دەشڵێت "مام جه‌لال پیاوێکی نه‌وعی و جیهانی بوو. سه‌ركرده‌یه‌كی سه‌ركه‌وتوو بوو له گشت بواره‌كانی خه‌بات و شۆڕش و پێشمه‌رگایه‌تی و سه‌رۆكایه‌تی وڵاتدا".\nسه‌لاحه‌دین به‌هائه‌دین، ئه‌مینداری گشتیی یه‌كگرتووی ئیسلامی كوردستان به‌بۆنه‌ی كۆچی دوایی مام جه‌لال پرسه‌نامه‌یه‌كی بڵاوکردەوە.\nئه‌مینداری گشتیی یه‌كگرتوو دەڵێت "به داخ و حه‌سره‌ته‌وه هه‌واڵی كۆچی دوایی سه‌ركرده‌ی گه‌وره و هه‌ڵكه‌وتووی گه‌له‌كه‌مان جه‌نابی سه‌رۆك مام جه‌لال دڵگرانی كردین.. له‌ده‌ستدانی ئه‌م پیاوه نه‌وعی و جیهانیه خه‌مێكی گه‌وره‌یه بۆ هه‌مووان.. كۆچی سه‌ركرده‌یه‌كی سه‌ركه‌وتوو بوو له گشت بواره‌كانی خه‌بات و شۆڕش و پێشمه‌رگایه‌تی و سه‌رۆكایه‌تی وڵاتدا.. هه‌روه‌ك كه‌سایه‌تیه‌كی مه‌وسوعی و سیاسه‌تمه‌دارێكی بلیمه‌ت و رۆژنامه‌نووس و نووسه‌رێكی دیار بوو".\nسه‌لاحه‌دین به‌هائه‌دین راشیگەیاندووە "له‌م بۆنه خه‌مناكه‌دا پرسه و سه‌ره‌خۆشی و هاوخه‌می پێشكه‌ش ده‌كه‌ین به خۆمان، بنه‌ماڵه‌ی به‌ڕێزی و سه‌ركردایه‌تی و جه‌ماوه‌ری یه‌كێتیی نیشتمانیی كوردستان و سه‌رجه‌م خه‌ڵكی كوردستان و گه‌لانی عێراق و تێكڕای ئازادیخوازانی جیهان".\nئه‌مینداری گشتیی یه‌كگرتووئ ئیسلامی دەشڵێت "له‌خودای میهره‌بان داوای لێ خۆشبوون و به‌هه‌شتی به‌رینی بۆ ده‌كه‌ین.. بۆ كه‌سوكاری به‌ڕێزی و سه‌ركردایه‌تی و كادر و ئه‌ندامانی یه‌كێتیی نیشتمانیی كوردستانیش داوای سه‌بوری و سه‌لامه‌تی ده‌كه‌ین.. هیوا خوازین كه ئه‌م بۆنه خه‌مناكه‌ی هه‌مووان بكه‌ینه وێستگه‌ی ئاشته‌وایی ناوخۆیی و رێكخستنه‌وه‌ی ناوماڵی كوردستان و هه‌نگاوی جددی تر به‌ره‌و ئامانجه درێرینه‌كانی گه‌له‌كه‌مان".\n1485 ژمارەی بینین


نهێنییەكانی پشت هەڵوەشاندنەوەی رێکكەوتنی هەولێر و بەغداد - پرس میدیا\nHome ئابووری ڕاپۆرت سڵایدشۆو عێراقی كوردستان گرنگ هەواڵ نهێنییەكانی پشت هەڵوەشاندنەوەی رێکكەوتنی هەولێر و بەغداد\nنهێنییەكانی پشت هەڵوەشاندنەوەی رێکكەوتنی هەولێر و بەغداد\nپرس میدیا 8/13/2020 10:20:00 am ئابووری, ڕاپۆرت, سڵایدشۆو, عێراقی, كوردستان, گرنگ, هەواڵ,\nشیكاری - د. سەنگەر سەید قادر*\n- حكومەتی هەرێم تەنها لە هەشتی مانگی ئەمساڵدا (4.5) ملیار دۆلاری موچەی شەش مانگی فەرمانبەران قەرزدارە و لە ئێستاشدا تەنها (350) ملیۆن دۆلار لە گەنجینەكەیەدا و رێکكەوتنیش لەگەڵ بەغداد ئەگەرێكی كراوەیە هەرچەندە هەرێم واینیشانداوە كە گەشتوەتە بن بەست.\nرێکكەوتنی هەرێمی بەغداد بە كوێ گەیشتوە؟\nئەگەرچی حكومەتی هەرێم لە بەیانامەكەی دوێندا شكستی دانوستاندنەكانی خستە ئەستۆی بەغداد، بەڵام ئەوەی شكستی بە دانوستاندنەكان هێنا نێچیرڤان بارزانی بوو چونكە:\n1- لە كۆبونەوەی دو رۆژ پێش ئێستای یەكێتی و پارتیدا بە نێوەندگیری نێچیرڤان بارزانی و پشتیوانی قوباد تاڵەبانی رێکكەوتن لەگەڵ بەغداد شكستی پێهێنرا.\nچونكە بەغداد مەرجی رادەستكردنی داهاتی لەسەدا (50%)ی خاڵە سنورییەكانی بۆ هەرێم دانابو و هاوكات لەگەڵ بەڕێوبردنی هاوبەش و چاودێركردنی خاڵە سنورییەكان لەلایەن بەغدادەوە.\nكە ئەمەش جگە لە وەی جوڵەی خاڵە سنورییەكان دەخاتە ژیر چاودێری بەغداد هاوكات رێگریی دەكات لە قاچاخی دەرمان و جگەرە و نەوت و كحول كە لەلایەن كۆمپانیاكانی حیزبەوە دەستی بەسەردا گیراوە و داهاتی مانگانەی نزیكەی (105) ملیۆن دۆلار بوە پیش كۆرۆنا.\nكە ئەمە بەتەنها زیان نییە بۆ پارتی و زیانیشە بۆ یەكێتی، هاوكات بە گرەنتی نێچیرڤان بارزانی بەڵێن بە یەكێتی دراوە ئاسانكاریی بۆ كۆمپانیاكانی یەكێتی بكرێت شمەك لە ئیبراهیم خەلیلەوە داخڵی هەرێم بكەن و بەشێك لە نەوتی یەكێتی رەوانەی توركیا بكرێت.\n2- بەڵام هێشتا باڵی شێخ لاهور بە تەواوی رێكکەوتنەكە رازی نەبوە و گومانی لە بەڵێنەكانی پارتی هەیە و لەبەردەم ئیحراجیەكی گەورەدایە چونكە بەڵێنی داوە ئەگەر موچە لێی ببڕدرێت لە حكومەت دەكشێنەوە هاوكات، ترسی لەتەقینەوەی دۆخە لە سنوری یەكێتی هەیە بە دەستێوەردانی پارتی، بەڵام پارتی بەڵینی هاوكاری داوە لە ئەگەری هەر جوڵەیەكی شەقامدا لە سنوری یەكێتی.\n- تاكتیكی یەكێتی و پارتی بۆ فریودانی حكومەتی عێراق\nیەكێتی و پارتی بەو شێوەیە رێکكەوتوون كە رەتكردنەوەی رێكکەوتن لەگەڵ بەغداد وەك تاكتیك بەكاربهێنن بۆ ئەوەی بەغداد بەوە رازی بكەن كە تەنها لەسەدا (50%)ی داهاتی خاڵە سنورییەكان رادەست بكەن و رێگە نەدەن بەغداد چاودێریان بكات، بەڵام رونە بەغداد لەم جوڵە تاكتیكیە ئاگادارە و بەمەرجەكەی یەكێتی و پارتی رازی نابێت.\n- بژاردەكانی بەردەم هەرێم\nئەوەی رونە ئێستا داهاتی مانگانەی هەرێم نزیكەی (200) ملیۆن دۆلارە كە سەدا (25%) موچەی موچەخۆرانە و ناتوانن لەم ساڵدا لە دو موچە زیاتر بدەن بۆیە دەیانەوێت:\n1- بەڕادەست نەكردنەوەی خاڵە سنورییەكان كازمی ئیحراج بكەن لەبەرامبەر شەقامی عێراقی و هێزە سیاسیەكاندا و بە رادەست كردنی نیوەی داهاتی خاڵە سنورییەكان رازی بێت بەڵام ئەمە قورسە و دوای سەردانی كازمی بۆ واشنتن بەغداد فشاری زیاتر لە هەرێم دەكات.\n2- یەكێتی و پارتی دەیانەوێت موچە بە چەند قۆناغێك دابەش بكەن بەسەر وەزارەتەكاندا بۆ ئەوەی خەڵك سەرقاڵ بكەن و هاوكات بە درێژكردنەوەی ماوەی دابەشكردنی موچە بڕە پارەی نەوت و داهاتی مانگی تەمموز و ئاب بێتەوە سەر بودجە.\nهاوكات بەلایەنی كەمەوە سەدا (35-40%)ی موچەی فەرمانبەران ببڕن بەبیانوی نەبونی داهاتەوە و بەشێك لە پرۆژەی چاكسازیش جێبەجێ بكەن، بەڵام ئەمە رەنگە ئەمە باڵیكی یەكێتی و ناڕەزایەتی خەڵك رایبگرێت.\n3- یەكێتی و پارتی چاوەڕێی ئەنجامی هەڵبژاردنی سەرۆكایەتی ئەمەریكا دەكەن و دەیانەوێت هەر رێكکەوتنێك لەگەڵ بەغداد بۆ دوای هەڵبژاردنەكان دوابخەن چونكە ئەنجامەكان كاریگەریی لەسەر ئایندەی حكومەتی كازمی و عێراق دەبێت.\n4- گرەوێكی تری یەكێتی و پارتی لەسەر سەردانی كازمی بۆ واشنتن و دەرئەنجامەكانی دەبێت چونكە رەنگە دوای سەردانەكە هەندێك جوڵەی سیاسی لە عێراق روبدات.\nلە هەمو ئەگەرەكاندا ئەوەی قوربانییە خەڵكی هەرێمی كوردستان و موچەخۆرانە كە تا كۆتایی ئەمساڵ دۆخی دارای هەرێم بەبێ رێكکەوتن لەگەڵ بەغداد و چاكسازی بنەڕەتی باش نابێت و رەنگە حەوت موچەیان بكەوێتە ساڵی داهاتو، بەڵام بە دڵنیاییەوە بەپێی زۆرینەی ئاماژەكان سەرەتای ساڵی داهاتو سەرەتای باشبونی دۆخی دارایی خەڵك دەبێت .\n1- كازمی بەوردی ئاگاداری هەمو جوڵەیەكە لە هەرێم و ئەگەر بەردەوام بێت ئەوا دەسەڵاتی یەكێتی و پارتی لە قاڵب دەدات، چونكە كازمی تەنها جێبەجێكاری ستراتیژی ئەمەریكا كە بەئاڕاستەی سنورداركردنی دەسەڵات پوكانەوەی ئەو هێزانەیە.\n2- ئەگەر ترەمپ لە هەڵبژاردندا سەر بكەوێت لە ماوەیەكی كورتدا دۆخی عێراق و میلیشیاكانی حەشد یەكلایی دەكاتەوە و عێراقێكی بەهێز دادەمەزرێنێت و ئەم گۆڕانكارییە هەرێمیش دەگرێتەوە.\n3- یەكێتی و پارتی چاویان لە سەركەوتنی بایدنە و پێیانوایە لە ئەگەری سەركەوتنیدا ئاسۆیەك بەرویاندا دەكاتەوە و پارسەنگی هێز بەلای هەرێمدا دەشكێنێتەوە نەك بەغداد.\n4- ئەوەی رونە تا كازمی شوێن پێی خۆی قایم بكات زیاتر لە گەڵ هەرێم توند دەبێت.\n5- ئەگەر كازمی بۆ ماوەیەكی درێژ لە دەسەڵاتدا بێت و لە هەڵبژاردندا سەربكەوێت ئەوا نەوتی هەرێمیش دەكەوێتە دەستی بەغداد و سیستەمی موچەی هەرێم و بەغداد رێكدەخرێت و هەرێم لە ژێر دەستەی ئێران و توركیا رزگار دەكرێت.\n6- ئەوەی سپۆنسەری رێگرییەیە لە رێكکەوتنی هەرێم و بەغداد توركیایە و لە رێگەی نێچیرڤان بارزانییەوە ئەم كارە دەكات بۆ ئەوەی ئیبراهیم خەلیل و نەوتی هەرێم نەكەوێتە ژێر دەستی بەغداد.\n7- ئەگەر كازمی لەگەڵ هەرێم بگاتە بنبەست بەهاوكاری ئەمەریكا پەیوەندی لەگەڵ توركیا دەپچڕێنن، بەڵام ئەمە كاتێك كێشەی ئێران یەكلای ببێتەوە و دەروازەی سنوریی عێراق كەنداو و ئوردون بكەوێتە سەرپێی خۆی ئەگەرنا لە ئێستادا داخستنی سنور بەڕوی توركیا دەبێتە هۆی بەهێزبون و فراوانبونی هەناردەی ئیران بۆ عێراق كە ئەمە هەڵەیەكی گەورەیە.\n8- ئەگەری بەهێز هەیە لە مانگی ئەیلولی داهاتو شەقامی كوردستان دژی گەندەڵی و نادادییەكان لەلایەن هێزێكی دەرەكییەوە بجوڵینرێت بەهاوكاری بەغداد.\n9- لە كۆتایدا ئەوەی لەم چەند مانگەی پیش هەڵبژاردنی ئەمەریكادا یەكێتی و پارتی دەخاتە جوڵە و ناچار بە رێكکەوتنیان دەكات تەنها فشاری باڵێكی یەكێتی و جوڵەی شەقامە ئەگەر شەقام بیدەنگ بێت بەو شێواز و تاكتیكانەی لە پەراوێزی سەرەوەدا باسكرا دۆخەكە بەم شێوەی ئێستا دەگەیەننە كۆتایی ساڵ و سەرەتای ساڵی داهاتو.\n- پرسی رادەستكردنی خاڵە سنورییەكان تەنها بابەتی كاتە ئەگەرنا هەردەبێت رادەست بكرێت بەپێی دەستور و دەخرێتە ژێر چاودێری بەغداد و ئەم پرسە لە كازمی و یەكیتی پارتی گەورەترە و پەیوەستە بە ستراتیژی ئیدارەی ترەمپەوە لە عێراق.\nتاگەکان # ئابووری # ڕاپۆرت # سڵایدشۆو # عێراقی # كوردستان # گرنگ # هەواڵ\nBy پرس میدیا at 8/13/2020 10:20:00 am\nLabels: ئابووری, ڕاپۆرت, سڵایدشۆو, عێراقی, كوردستان, گرنگ, هەواڵ\nئابووری ڕاپۆرت سڵایدشۆو عێراقی كوردستان گرنگ هەواڵ


لەسەر داوای تورکیا ، عێراق بڕیارێک لەبارەی ھەرێمەوە دەدات\nلەسەر داوای حکومەتی تورکیا، عیراق سێ بەنداو لە سێ ناوچەی سنووری نێوان ھەرێمی کوردستان و تورکیا دروست دەکات، بەڕێوەبەری بەنداوەکانی ھەرێمیش زانیاری لەبارەی ئەو بەنداوانە ئاشکرا دەکات و نوێترین زانیاریش لەبارەی چارەنووسی بەنداوی بێخمە دەخاتەڕوو.\nئەکرەم ئەحمەد، بەڕێوەبەری گشتیی بەنداوەکان لەوەزارەتی کشتوکاڵ و سەرچاوەکانی ئاوی ھەرێم، بەSNNی راگەیاند، لەسەر داوای تورکیا، عیراق دەیەوێت سێ بەنداو لەسەر سنووری ھەرێمی کوردستان دروست بکات، تائێستاش دوو جار سەردانی بەغدامان کردووەو لەدوا کۆبوونەوەشدا، بڕیاردرا بەشێوەیەکی مەیدانی سەردانی ئەو ناوچانە بکەین، کە بڕیارە بەنداوەکانی لێدروست بکرێت.\nوتیشی: "ھەرچەندە بڕیارە رۆژی ١٦ی ٣ی ٢٠١٩، وەفدێکی عیراق سەردانی ھەرێم بکات بۆ ئەو مەبەستە، بەڵام پێدەچێت بەھۆی کەشوھەواوە سەردانەکە دوابخرێت".\nراشیگەیاند، بڕیاردراوە بە ئامادەبوونی نوێنەری ھەردوو وەزارەتی بەرگری عیراق و پێشمەرگەو ئاژانسی پاراستنی ھەرێم و وەزارەتی کشتوکاڵ و سەرچاوەکانی ئاوی ھەرێم، سەردانی ئەو ناوچانە بکرێت، کە بەنداوەکانی لێ دروست دەکرێت و دەکەوێتە ناوچەکەکانی (حاجی بێ، قەرەداغ و لەسەر زاب) لەسەر سنووری بارزان و مزوری و مێرگەسۆر.\nئەکرەم ئەحمەد ئاشکراشیکرد، ئەو سێ بەنداوە ١٥٠ مێگاوات بەرھەمی کارەبای بۆ ھەرێم دەبێت، جگە لە گلدانەوەی ملیارێک مەتر سێجا ئاو.\nلەبارەی چارەنووسی بەنداوی بێخمەوە، ئەکرەم ئەحمەد وتی: "لەساڵی ٢٠٠٨ەوە ئەو کەیسە لەنێوان ھەرێم و بەغدا داخراوە، چونکە ھەم پارەیەکی زۆری دەوێت و ھەمیش ھەرێم رەزامەند نییە بە دروستکردنی، چونکە زیاتر لە ٥٣ گوندو پێنج ھەزار خێزان ناچار دەبن ناوچەکانیان بەجێبەھێڵن.\n2 مانگ پێشتر - Mar 15 2019 1:23PM


سه‌رهه‌لدانى خويناويى نه‌زمى نوى‌ى جيهان\nجه‌نگى ئه‌مريكا له روژهه‌لاتى ناوه‌راست\nبه‌وه‌ى له خه‌ليج رووده‌دات‌و به‌و روايه‌ته‌ى كه ميدياكان له باره‌يه‌وه به ده‌سته‌وه‌ى ده‌ده‌ن، به‌راستى ده‌بى به‌وه‌ى كه دنياى ئه‌مرو دنياى دووروويى‌و ئه‌خلاقياتى ئاره‌زوومه‌ندانه‌و پيِوانه‌ى دوو فاقه‌يه، سوپاسگوزرابين. بيهيننه به‌رچاوتان ئه‌گه‌ر برياربوايه هه‌موو بريارنامه‌كانى ريكخراوى نه‌ته‌وه يه‌كگرتوه‌كان به‌م راده‌يه له توندى‌و جديه‌ته‌وه پياده‌بكرايه، چ ئاشوبيك به‌رپاده‌بوو.\nبيهيننه به‌رچاوتان كه ته‌نها بو نمونه چه‌ند هه‌زار ته‌ن بومب پيويست بوو به‌سه‌ر ئيسرائيلدا برژينريت به هوى داگيركردنى سه‌رزه‌مينه‌كانى فه‌له‌ستين‌و ره‌فتارى دژى ئينسانى به‌رامبه‌ر خه‌لكى فه‌له‌ستين، يان به‌سه‌ر ئه‌فريقاى جنوبيدا، به‌هوى ملنه‌دان به به‌ره‌سميه‌ت ناسينى هه‌ويه‌تى ئينسانى زوربه‌ى دانيشتوانه‌كه‌ى، يان به‌سه‌ر خودى ئه‌مريكادا، به هوى چه‌ندين ده‌يه له توقاندنى به‌رده‌وامى به‌شه‌ريه‌ته‌وه. بيهيننه به‌رچاوتان كه له‌كارخستنى ئه‌و چه‌كه كوكوژانه‌ى كه له ئه‌مريكاو شوره‌ويى‌و چين‌و فه‌ره‌نساو ئينگلستان‌و ئيسرائيل‌و هه‌ر وولاتيك كه ده‌ستى پى راگه‌يشتبيت عه‌مبار كراون، پيويستى به چه‌ند جار هه‌ستانى فروكه جه‌نگى‌و بومب هاويژه‌كان‌و ته‌قاندنى چه‌ند صاروخى كروز ده‌بوو.\nسه‌رنج بده‌ن ئه‌گه‌ر به‌راستى برياربووايه به‌ربگيرى له كونترولى ئينحصار نه‌ك ته‌نها به‌سه‌ر نه‌وتدا، به‌لكو به‌سه‌ر گه‌نم‌و ته‌كنولوژياو زانيارى‌و ده‌رمان‌و شتى تردا، ده‌بوو چه‌ند جه‌نگى گه‌وره به‌رپا بكرايه. ئه‌گه‌ر بريابوايه هه‌موو دكتاتوره‌كان گه‌مارو بدرين چ ژماره‌يه‌ك له كوشتار پيويست ده‌بوو. ئه‌گه‌ر برياربوايه هه‌موو تاوانبارانى جه‌نگ، به‌ده‌ر له نه‌ژادو بيروباوه‌رو ميلليه‌ت‌و داب‌و نه‌ريتيان دادگايى بكرين، پيويستى به چه‌ند قازى‌و هولى دادگا ده‌بوو.\nسه‌رنح بده‌ن كه هه‌نگاو هه‌لگرتن بو ده‌سته‌موكردنى هه‌موو زلهيزه ده‌ست به ماشه‌كان له ئاستى جيهانيى‌و ناوچه‌يدا، ژينگه‌ى له‌گه‌ل چ مه‌ترسيه‌كى گه‌وره رووبه‌روو ده‌كرد. سه‌رئه‌نجام خه‌رج‌و مه‌خارجى ئه‌مانه له‌به‌رچاو بگرن. هيچ ژاپون‌و عه‌ره‌بستانيكى سعودى نه‌يده‌توانى ئه‌م ئه‌ندازه‌يه له پاره هه‌لريژيت. به‌راستى ده‌بووه كابوس.\nبه‌وجوره‌ى كه ئيستا هه‌يه باشه، ئه‌مين تره. وه‌رن به كرنه‌فالى خو فريودان‌و خوپه‌رستى قه‌ومى ئه‌وروپايى-ئه‌مريكايه‌وه په‌يوه‌ست بين. وه‌رن له كه‌يف‌و زه‌وقى مندالانه‌ى "هه‌والنيره بى‌لايه‌نه‌كان"و موفه‌سيره ته‌له‌فزيونيه " پسپوره‌كان"مان‌و له ياريه‌كانى جه‌نگى كومپيوته‌رى تازه‌يان له دنياى واقعيدا، به‌شدار بين.\nيان ره‌نگه ديسان نا، له جياتى ئه‌مه باشتره خومان له به فه‌رزوه‌رگيراوو پاساوه‌كانيان رزگار بكه‌ين‌و سه‌رنجى مه‌سه‌له واقعيه‌كانى ئه‌م جه‌نگه بده‌ين. ئه‌م جه‌نگه له‌سه‌ر ديموكراسى‌و ديكتاتورى نيه. كوشتارو كه‌م ئه‌ندام كردنى هه‌زاران كه‌س له خه‌لكى عيراق‌و روخاندنى خانوو قوتابخانه‌و كارگاكانيان به‌سه‌رياندا، به‌راستى شيوازيكى درندانه‌يه بو رزگاركردنى ئه‌وان له سته‌مى سياسى. ئه‌م جه‌نگه په‌يوه‌نديه‌كى نيه به به‌رگرتن له مه‌حروم بونى غه‌رب له نه‌وت. ده‌ست به‌سه‌را گرتنى له‌مه زياترى نه‌وت بو كه‌سيك كه مه‌به‌ستى فروشتنى نه‌بيت بى‌مانايه. ئه‌م جه‌نگه له‌سه‌ر پاريزگارى له ياسا نيونه‌ته‌وه‌يه‌كان نيه. به له‌به‌رچاوگرتنى پيشينه‌ى خودى ئه‌م به‌ريوه‌به‌رانه‌ى ياسا، له هيروشيماو فيتنامه‌وه تا گراناداو نيكارگوا، ناكرى ئه‌م ئيدعايانه‌يان به جدى بگيرى.\nئه‌مانه كيشه واقعيه‌كانى ئه‌م جه‌نگه نين. ئه‌مانه دروست وه‌كو ئه‌وه‌ى كه هه‌ن: پروپاگه‌نده‌ى جه‌نگين. سه‌ره‌داوى ئه‌صلى درك كردن به هويه واقعيه‌كانى ئه‌م رووبه‌رووبونه‌وه‌يه ده‌بى له ئاماژه به رواله‌ت بى ئازاره‌كانى جورج بوش بو "نه‌زميكى نوى‌ى جيهان"و خواستى په‌سه‌ند نه‌كراوى صدام حسين له‌سه‌ر بناغه‌ى پيكهاتنى "په‌يوه‌ند" (له نيوان چاره‌نوسى كويت له‌گه‌ل چاره‌سه‌رى مه‌سه‌له‌ى فه‌له‌ستين)دا، بدوزينه‌وه.\nنه‌زمى نوى‌ى جيهان رووبه‌روو بونه‌وه‌ى ئه‌مروى خه‌ليج ته‌نها يه‌كيكه له رووه‌كانى ناكوكى‌و ناروشنيه مه‌جوده‌كان له په‌يوه‌نديه نيونه‌ته‌وه‌يه‌كانى دواى جه‌نگى سارددا. به شكستى بلوكى شوره‌ويى له نيوه‌ى دووه‌مى ده‌يه‌ى هه‌شتادا، پيكهاته‌ى پيشوى ده‌سه‌لاتيش له ئاستى نيونه‌ته‌وه‌يدا، كه له‌سه‌ر بناغه‌ى به‌رامبه‌ركى‌ى سه‌ربازى‌و سياسى‌و به‌راده‌يه‌كى كه‌متريشس ئابورى، دوو بلوكى غه‌رب‌و شه‌رق دامه‌زرابوو، تيك رووخا. له كاتيكدا كه ميدياكان‌و ليكوله‌ره‌وه سياسيه‌كان له غه‌رب جه‌ژنى ئه‌و شته‌يان ده‌گرت كه ناويان نابوو مه‌رگى كومونيزم‌و به‌لينى ئاينده‌يه‌كى پر له صلح‌و سه‌فايان ده‌دا له سايه‌ى ده‌سه‌لاتى بى ره‌قيبى بازارى پر له شانازيدا، بو هه‌ر چاوديريكى هوشيار ئاشكرابوو كه دنياى دواى جه‌نگى سارد پر ده‌بيت له به‌رامبه‌ركى‌و كيشمه‌كيشى جدى ئابورى‌و سياسى‌و ئايدولوژى. ليكوله‌ره‌وه سياسيه‌كان له غه‌ربدا به گشتى خويان به مه‌سه‌له‌كانى وه‌كو هه‌ل‌ومه‌رجى ناپايه‌دارو پر ئالوگور له شوره‌ويى‌و ئه‌وروپاى شه‌رقى، قلشتى نيوان "باكورو باشور"، ژينگه، كيشمه‌كيشه ناوچه‌ييه‌كان‌و شتى له‌م بابه‌ته‌وه سه‌رمه‌ست ده‌كه‌ن- مه‌سائليك كه به رواَله‌ت ريشه‌يان له ده‌ره‌وه‌ى سنوره‌كانى غه‌ربى "موته‌مه‌دن"و "ديموكراتيك"دايه. ئه‌مانه بيشك به‌شيك له گرفته‌كانى ده‌يه‌ى ٩٠ پيكده‌هينن. به‌لام نه‌به‌رده سه‌ره‌كيه‌كان‌و كيشه‌ى ميحوه‌رى له هه‌ر هه‌وليك بو شكلدان به "نه‌زميكى نوى" له خودى غه‌ربدا خويان حه‌شارداوه. شكستى شه‌رق هه‌روه‌ها هاوشانه له‌گه‌ل پوكانه‌وه‌ى غه‌رب به وينه‌ى بلوكى به‌رامبه‌رى ئه‌و. واته پوكانه‌وه‌ى ئه‌و موجوديه‌ته ئابورى‌و سياسى‌و سه‌ربازى‌و ئايدولوژيه‌ى كه بو ئابلوقه‌دان‌و شكستى بلوكى شوره‌وى دواى جه‌نگى دووه‌مى جيهانى ده‌مه‌زه‌رد كرابوو. غه‌رب، چ به وينه‌ى مفهوميك‌و چ به وينه‌ى واقعيه‌تيكى ئابورى- سياسى، له‌سه‌ر بنه‌ماى بالاده‌ستى يان ئه‌وه‌ى پى‌ى ده‌لين "نه‌خشى رابه‌رى" وولاته يه‌گكرتوه‌كان دامه‌زرابوو. پاراستنى ئه‌م نه‌خشه، يان هه‌تا په‌ره‌پيدانى ئه‌مه، له جيهانى پر ئالوگورى سياسه‌تى دواى جه‌نگى سارددا، كاكله‌ى هيواى ئاينده‌ى ئه‌مريكايه بو "نه‌زمى نوى‌ى جيهان".\nتا پيش قه‌يرانى ئه‌م دواييه له روژهه‌لاتى ناوه‌راست وا ده‌هاته به‌رچاو كه ئاينده‌يه‌كى به‌م جوره بى‌به‌ريه له به‌لگه‌ى عه‌مه‌لى بو پياده‌كردنى خوى. سه‌رهه‌لدانى ژاپون‌و ئه‌لمان به وينه‌ى زلهيزانيكى عه‌زيمى ئابورى، هه‌نگاونان به‌ره‌و يه‌كيتى ئه‌وروپا‌و جى‌به‌جى بوونى عه‌مه‌لى يه‌كيتى هه‌ردوو ئه‌لمان، وه‌رچه‌رخانى سياسى له وولاتانى ئه‌وروپاى شه‌رقى به قازانجى راست‌و لايه‌نگرى بازار، وه سه‌رئه‌نجام كرانه‌وه‌ى ئابورى‌و سياسى خودى شوره‌ويى به‌روى غه‌ربدا، غه‌ربى پيشوى له هه‌موو روويه‌كه‌وه لاواز‌و تيكدابوو. نه ته‌نها نه‌خشى رابه‌رى ئه‌مريكا، به‌لكو خودى ئه‌و دامه‌زراوانه‌ى ئامرازو زامنى بالاده‌ستى ئه‌مريكابوون، وه‌كو ناتو، هه‌ميشه زياده‌ترو بى كه‌لك تر ده‌هاتنه به‌رچاو. هه‌موو سياسه‌تى ده‌ره‌وه‌ى ئه‌مريكا ئاراسته‌و چه‌قبه‌ستنيكى خوى له ده‌ستدابوو. ته‌نانه‌ت به‌شيك له سه‌رسه‌خترين شه‌رانيه‌كانى جه‌نگى سارد له بالى راستى توندره‌وى سياسه‌تى ئه‌مريكادا بوون به لايه‌نگرانى ته‌ريكخوازى. قه‌يرانى خه‌ليج تواناى ئه‌وه‌ى به ده‌وله‌تى ئه‌مريكا به‌خشى كه بو هه‌لگيرانه‌وه‌ى ئه‌م ره‌وه‌ندانه ده‌ست به‌كاربيت. جورج بوش له دوا ووتارى خويدا له كوبونه‌وه‌ى هه‌والنيرانى دينيدا ئامانجى ئه‌مريكاى له جه‌نگدا به راشكاويه‌كى له راده‌به‌ده‌ره‌وه راگه‌ياند. به ووته‌ى جورج بوش، ئامانج له‌م حه‌نگه "گيرانه‌وه‌ى رابه‌ريى"و "قابل پشت پى به‌ستنى" ئه‌مريكايه. كاتيك ئه‌م ئامانجه جى‌به‌جى بوو، ئه‌وكات مه‌سه‌له نيونه‌ته‌وه‌يه‌كانى وه‌كو مه‌سه‌له‌ى فه‌له‌ستين ده‌توانيت له سايه‌ى "نه‌خشى رابه‌ريانه‌ى ئه‌مريكا"دا چاره‌سه‌ر بيت.\nئه‌مريكا ئه‌و فرسه‌ته‌ى له ئاسمان قوسته‌وه كه به داگيركردنى كويت له‌لايه‌ن عيراقه‌وه بوى ره‌خسابوو، بو ئه‌وه‌ى جيگاى خوى وه‌كو زلهيزيك سه‌رله‌نوى داسه‌پينيته‌وه. به يارمه‌تى كه‌مپينيكى عه‌زيم له پروپاگه‌نده‌و هاندان كه له‌لايه‌ن ژورناليزمى نوكه‌رو پرچه‌كى غه‌رب، كه خوى به‌رئه‌نجامى خه‌مساردى سياسى جه‌ماوه‌رى ده‌يه‌ى هه‌شتايه براوه‌ته پيشه‌وه، شتيكى وه‌كو "ئيمپراتوريكى شه‌رى" نوى قوتكرايه‌وه. وولاتيكى جيهانى سيه‌ميى به دانيشتوانيكى كه‌متر له ١٧ مليونه‌وه، قه‌رزارو به ته‌واوى پشتبه‌ستوو به ناردنه‌ده‌ره‌وه‌ى نه‌وت بو غه‌رب‌و شه‌كه‌ت‌و ماندوى جه‌نگيكى هه‌شت ساله له‌گه‌ل وولاتى ئيرانى دراوسى‌ى، به ووينه‌ى خه‌ته‌ريكى هه‌ره‌شه‌كه‌ر له جيهان نيشاندرا. مه‌سه‌له‌يه‌كى ناوچه‌يى كه له سايه‌ى هه‌ل‌ومه‌رجيكى ديكه‌دا به زه‌خت‌و مانورى سياسى‌و ديپلوماسى وه‌لامى وه‌رده‌گرته‌وه. تا راده‌ى جه‌نگى مان‌و نه‌مان بو "جيهانى موته‌مه‌دن" گه‌وره كرايه‌وه. ئه‌وروپاى قاره به راراييه‌وه چوه پشتى ئه‌م سياسه‌ته. هلمه‌ت كول‌و ميتران، سيماكانى ئه‌وروپايه‌كى بورژوازى يه‌كگرتوو قودره‌تخواز، له‌لايه‌ن بوش‌و بيكه‌ره‌وه، ره‌مزه‌كانى ده‌سه‌لاتى بيهاوتاى ئه‌مريكا، خرانه په‌راويزه‌وه. ژاپونى زه‌به‌لاح هينرايه خواره‌وه بو ئاستى خه‌زينه‌داريكى موتيع. حه‌ياتى بوونى "ده‌ورى رابه‌رايه‌تى" ئه‌مريكا له نه‌زمى سه‌رمايه‌دارانه‌ى نوى‌ى جيهاندا هينرايه‌وه بيرى ئه‌وروپا.\nله كاتيكدا كه عيراق مه‌يدانى جه‌نگه، ئه‌و مه‌سه‌له ميحوه‌ريانه‌ى كه ده‌بى له ريگاى ئه‌م جه‌نگه‌وه يه‌كلابكرينه‌وه، به پله‌ى يه‌كه‌م له غه‌ربدا خويان حه‌شاردراوه. نمايشى هيزو "رابه‌رى" ئه‌مريكا له ناوچه‌كه‌دا برياره زامنى پراستنى جيگاوريگاى له بانترى ئه‌و وولاته بيت له به‌رامبه‌ر هاوپه‌يمان‌و ره‌قبه‌كانى له غه‌ربى پاش جه‌نگى سارددا- فاكته‌ريك كه له هه‌مان كاتدا پيشمه‌رجى بالاده‌ستى جيهانيى ئه‌مريكاشه. به‌لام هه‌ولى ئه‌مريكا به پيچه‌وانه‌ى مه‌نتقى سه‌رمايه‌دارى ئه‌مرووه كار ده‌كات كه پيداچونه‌وه‌يه‌كى نوى‌ى بنه‌ره‌تى له هاوسه‌نگى پيشوو شكلگرتنى ئارايشيكى ئابورى‌و سياسى بورژوزاى تازه ده‌خوازى. ماهيه‌تى له‌رزوكى "ئئيتلافى" ئه‌مرو به به‌راورد له‌گه‌ل هاوپشتيه‌كى ناوخويى كه يه‌كيتى غه‌رب ده‌يان سال له به‌رامبه‌ر بلوكى شه‌رق له خوى نيشانيدا، گيروگرفته ميژوويه‌كانى هه‌ولى ئه‌مريكا نيشانده‌دات. فه‌له‌ستين‌و كويت: په‌يوه‌ندى‌يان له‌سه‌نگه‌ره‌كانى به‌رامبه‌ردا، نه‌ك عيراق به‌وينه‌ى ولاتيك يان رژيميكى سياسى، به‌لكو ناسيوناليزمى عه‌ره‌ب ده‌بينين به‌وينه‌ى هيزيكى ناوچه‌يى- ره‌قيبيكى ديكه له كيشمه‌كيش بو بنياتنانى نه‌زمى نوى‌دا. ئه‌مه ناسيوناليزمى خه‌لك گه‌رايانه‌و دژى ئيستعماريى كون نييه، به‌لكو ئالاى بورژوازى عه‌ره‌بى دواى ئوپيكه. خه‌باتكاريى ئه‌م ناسيوناليزمه له داماويى هه‌ژارانى عه‌ره‌ب يان كويره‌وه‌رى‌يه‌كانى خه‌لكى فه‌له‌ستينه‌وه سه‌رچاوه ناگريت، به‌لكو به‌رهه‌مى ئه‌و ئيمكاناته مادديه‌يه كه به‌رووى ده‌وله‌تانى بورژوازى عه‌ره‌بدا كراوه‌ته‌وه بو باشكردنى جيوشوينيان له ئابوورى جيهانى‌و پيكهاته‌ى ناوچه‌يى‌و نيونه‌ته‌وه‌يى ده‌سه‌لاتدا. ململانى‌ى هاوكيشه‌ى پيشووى نيوان روژهه‌لات‌و روژئاوا ده‌ميك بوو ئه‌م جوره چاوه‌روانى‌يانه‌ى ناكام كردبووه. نفوزى روژئاوا له خورهه‌لاتى ناوه‌راستدا پشتى به ئيسرائيل‌و ئيران به‌ستبوو، وه‌كو دوو كوله‌كه‌ى سياسه‌تى گه‌مارودانى سوفيت. ته‌نانه‌ت ولاته عه‌ره‌بيه‌كانى لايه‌نگرى روژئاوايش، وه‌ك ئه‌رده‌ن، سعوديه‌و دواتريش ميسر، نه‌يانتوانى په‌يوه‌ندى‌يه‌كى ئابوورى‌و سياسى توندوتولى وه‌ها له‌گه‌ل غه‌ربدا به‌رقه‌رار بكه‌ن كه ئيسرائيل‌و ئيرانى سه‌رده‌مى شا لـى‌ى به‌هره‌مه‌ند بوون‌و به مه‌رجى پيويستى گه‌شه‌ى سه‌رمايه‌دارى‌و پيشكه‌وتنى ته‌كنه‌لوجى ده‌ژميردرا. جگه له‌مه ماوه‌يه‌كى زور به‌ر له داروخانى يه‌كجارى بلوكى روژهه‌لات ئيتر ئه‌وه ئاشكرا ببوو كه ئه‌م بلوكه تواناى دارشتنى هيچ جوره چوارچيوه‌يه‌كى نييه بو گه‌شه‌ى ئابوورى له ولاتانى ناوچه‌ى ژير نفوزى خويدا. به‌لام مادام كه به‌رژه‌وه‌ندييه‌كى فراوانترى جيهانى روژئاوا به ئيسرائيل ده‌به‌ستيته‌وه، ئه‌وه‌ى كه ولاتانى عه‌ره‌بى به دانيشتوانيكى ٥٠ ئه‌وه‌نده‌ى ئيسرائيل‌و سه‌رچاوه‌يه‌كى فراوانى ئابوورى، نه‌وت‌و هيزى كاره‌وه، له ساحه‌ى سياسه‌تى نيونه‌ته‌وه‌يى‌و ئابوورى جيهانيدا نفوزيكى به‌هه‌مان راده كاريگه‌ر به‌ده‌ست بهينن مومكين نه‌بوو. وه ليره‌دا په‌يوه‌ندى له‌حاشا نه‌هاتووى شه‌رى ئه‌م دواييه له‌گه‌ل مه‌سه‌له‌ى فه‌له‌ستيندا ئاشكرا ده‌بيت. سه‌ربه‌خو له‌وه‌ى كه سه‌رانى عه‌ره‌ب به‌قه‌د سه‌ره ده‌رزى‌يه‌ك له خه‌مى كويره‌وه‌رى‌يه‌كانى خه‌لكى فه‌له‌ستيندا ببن يان نه‌بن ( كه به‌گشتى نين)، مه‌سه‌له‌ى فه‌له‌ستين بووه‌ته مه‌حه‌كى هه‌لويستى روژئاوا‌و ئه‌مه‌ريكا به‌رامبه‌ر به جيهانى عه‌ره‌ب. ئيسرائيل‌و مه‌سه‌له‌ى فه‌له‌ستين ريگره له‌به‌رده‌م جوشخواردنى ئابوورى‌و سياسى ته‌واوى جيهانى عه‌ره‌ب له‌گه‌ل روژئاوادا. به قه‌ولى عه‌ره‌فات، "عه‌ره‌ب ده‌يه‌ويت له‌گه‌ل روژئاوادابن به‌لام نه‌ك وه‌كو كويله به‌لكو وه‌كو شه‌ريك". ميسر هه‌وليدا تا له‌ريگه‌ى دووركه‌وتنه‌وه له مه‌سه‌له‌ى پان عه‌ره‌بيزم‌و گه‌يشتن به ريكه‌وتنيكى سه‌ربه‌خو له‌گه‌ل ئيسرائيلدا به‌م ئامانجه بگات. ئه‌م ستراتيجه شكستى خوارد. ناسيوناليزمى ميليتانت ده‌يه‌ويت به هيزنيشاندان به هه‌مان ئامانج بگات. له‌گه‌ل روژئاوادا ده‌جه‌نگيت بوئه‌وه‌ى به هه‌لومه‌رجيكى گونجاوتره‌وه پيوه‌ى په‌يوه‌ست بيت.\nداگيركردنى كويت له‌لايه‌ن عيراقه‌وه له‌سه‌ره‌تاوه كرده‌وه‌يه‌كى عه‌سكه‌رى راسته‌وخوى عيراق بوو بو گه‌يشتن به ئامانجه تايبه‌تى‌يه‌كانى خوى. باشترين سيناريو له‌روانگه‌ى عيراقه‌وه لكاندنيكى بى‌سه‌روسه‌دا بوو كه هيچ ئاكاميكى ده‌ستبه‌جى‌ى له ناوچه‌كه‌دا لـى‌نه‌كه‌ويته‌وه. به‌لام كاتيك ئه‌م كرده‌وه‌يه له‌گه‌ل مقاوه‌مه‌تى توندى روژئاوا به‌ره‌وروو بووه‌وه، هه‌نگاوه ناكامه‌كه‌ى عيراق وه‌ك خزمه‌تيك به ئامانجيكى گه‌وره‌تر‌و ناوچه‌يى له‌لايه‌ن ناسيوناليزمى عه‌ره‌به‌وه باوه‌شى بو كرايه‌وه.\nده‌ركى ئه‌وه‌ى كه بوچى ناسيوناليزمى عه‌ره‌ب مه‌يدانى هه‌لسوورانى خوى فراوانتر ده‌بينى‌و بوچى شه‌ريكى مالويرانكه‌ر هيشتا ده‌كرى به پيشره‌وى‌يه‌كى سياسى بژميردريت دژوار نييه. داروخانى بلوكى سوفيت گرنگيى ستراتيژيى ئيسرائيلى بو روژئاوا كه‌م كردوته‌وه. ئه‌و روژه‌ى كه تيايدا واقعيياته ئابوورى‌و ئينسانيه‌كانى ناوچه‌كه خوى به‌سه‌ر سياسه‌تى روژئاوادا فه‌رز بكات دوور نييه. گورينى جوگرافياى سياسى كونى جيهان، هه‌روه‌ك له رووداوه‌كانى ئه‌وروپا، سوفيت، يه‌مه‌ن‌و كوريا ده‌رئه‌كه‌ويت، مه‌سه‌له‌يه‌كى حه‌تمى‌يه. دابه‌شكردنى نيونه‌ته‌وه‌يى ده‌سه‌لات له‌نيوان ده‌وله‌ته بورژواييه‌كاندا به‌ناچارى ده‌بى چاوى پيدابخشينريته‌وه‌و ئه‌و جه‌مسه‌ره ئابوورى‌و سياسى‌يانه‌ش بگريته‌وه كه له ئه‌نجامى گه‌شه‌ى ته‌كنه‌لوژى‌و جيهانيبوونه‌وه‌ى سه‌رمايه‌دا، له ده‌ره‌وه‌ى قه‌له‌مره‌وه‌كانى سه‌رمايه‌دارى پيشكه‌وتوودا سه‌ريان هه‌لداوه. ئه‌و هاوسه‌نگى‌يه وشكوزره‌ى كه له‌لايه‌ن جه‌مسه‌ربه‌نديى كونى روژهه‌لات‌و روژئاواوه پيكهاتبوو‌و پاريزگارى ليده‌كرا تيك رووخاوه. ئه‌و هيزانه‌ى كه روو له سه‌رهه‌لدانن له ئاستى ناوچه‌ييدا ده‌توانن ئوميده‌وارتر بن به‌وه‌ى كه به كارى ليبراوانه كاريگه‌رى له‌سه‌ر چاره‌نووسى خويان دابنين.\nبه‌شيك له ئامانجه‌كانى ناسيوناليزمى ميليتانتى عه‌ره‌ب هه‌رئيستا وه‌ديهاتووه. ئه‌نجامى شه‌ره‌كه هه‌رچى‌يه‌ك بيت، هه‌ر ئيستا گورانكارى‌يه‌كى گه‌وره له ناوچه‌كه‌دا به‌زيانى ئيسرائيل له‌ئارادايه. دريژه‌پيدانى ئه‌م پروسه‌يه‌ى ئيستاى باشبوونى په‌يوه‌ندى ئه‌مه‌ريكا‌و ئيسرائيل، كه دانى پاره‌و موشه‌ك به ئيسرائيل نيشانه‌كانيتى، له ئاينده‌دا سه‌خت ديته به‌رچاو. به كوتايى هاتنى شه‌ر گوشارى روژئاوا، وه‌يان به‌هه‌رحال ئه‌وروپا، له‌سه‌ر ئيسرائيل په‌ره‌ئه‌سينى. ناسيوناليزمى عه‌ره‌ب هه‌ر به‌مه‌نده‌ى ئيستاش توانيوويه‌تى به‌ره‌سميه‌ت ناسينى قورسايى ئابوورى‌و سياسى جيهانى عه‌ره‌ب به‌سه‌ر روژئاوادا بسه‌پينى. هه‌ر به‌مه‌نده‌ى ئيستاش روژئاوا به‌لينى هه‌نديك سازشى له‌سه‌ر مه‌سه‌له‌ى فه‌له‌ستين داوه كه تا دوينى وينه‌ى نه‌بووه. جگه له‌مه كومه‌ليك سوودى لاوه‌كيشى هه‌بووه. له خورهه‌لاتى ناوه‌راستدا ناسيوناليزم پيشه‌نگيى له پان ئيسلاميزم سه‌نده‌وه. ئيسلام خوى كشاندوته دواوه بو گيرانى ده‌ورى پله دوو له سياسه‌تى جيهانى عه‌ره‌بدا، به‌وينه‌ى ئامرازيكى هه‌لخراندن له‌خزمه‌تى كارى سياسى به ناوه‌روك ناسيوناليستيدا. ئه‌م ململانييه‌ى دوايى كومه‌كى كردووه كه ته‌نانه‌ت له ئيرانيشدا بوخچه‌ى بالى پان ئيسلاميستى حيزب الله بپيچريته‌وه. بو عيراق خوى خودى مانه‌وه، دواى مقاوه‌مه‌تيكى عه‌سكه‌رى ئابرومه‌ندانه، به سه‌ركه‌وتنيكى سياسى، وه له دريژماوه‌دا ته‌نانه‌ت به سه‌ركه‌وتنيكى عه‌سكه‌ريش ده‌ژميردريت. داگيركردنى عيراق له‌لايه‌ن ئه‌مه‌ريكاوه، وه‌يان ته‌نانه‌ت مانه‌وه‌ى عه‌سكه‌ريى دريژماوه‌ى ئه‌مه‌ريكا له ناوچه‌كه‌دا، بيگومان ئه‌م جه‌نگه‌ى ئيستا ده‌كاته فيتناميكى دووه‌م بو ئه‌م ولاته. ئه‌مه‌ش به ئيحتماليكى زور ده‌بيته مايه‌ى قلشت له‌نيو يه‌كيتى روژئاوا‌و ته‌ريككه‌وتنه‌وه‌ى ئه‌مه‌ريكا له ئه‌وروپاى قاره. ئه‌م حاله‌ته‌ى ليده‌رچيت، جيوشوينى عيراق به‌وينه‌ى ولاتيكى به‌نفوز له جيهانى عه‌ره‌بدا سه‌قامگير ده‌بيت. ئه‌م شه‌ره ده‌بى رابووه‌ستى ئه‌م شه‌ره ده‌بى رابووه‌ستى، له پله‌يه‌ى يه‌كه‌مدا له‌به‌ر ئه‌و وه‌حشيگه‌رى‌يه‌ى كه نمايشى ده‌كات. ئه‌م جه‌نگه هه‌ر تائيستا هه‌زاران كه‌سى بيگوناهى كردووه‌ته قوربانى. سه‌رله‌به‌رى بيروكه‌ى بومباران به "وردبينى نه‌شته‌رگه‌ريى" ئه‌فسانه‌يه. سه‌رتاپاى ولاتيك به بومب كيلراوه. خه‌لكى به بچووك‌و گه‌وره‌وه به بومب‌و موشه‌ك كوشتار ده‌كرين، له‌ده‌ست نه‌بوونى ئاو‌و كاره‌با‌و داو‌و ده‌رمان‌و پيداويستى ته‌ندروستى گيان ده‌ده‌ن. كاره‌ساته‌كانى ئه‌م شه‌ره بو خه‌لكى بيگوناه‌و مه‌ده‌نى عيراق ناكريت بو هه‌تاهه‌تايه له‌لايه‌ن ميدياكانى روژئاواوه په‌رده‌پوش بكريت. كاتيك راستى‌يه‌كان بكه‌ونه روو، كه ورده‌ورده خه‌ريكه ده‌كه‌ونه روو، مروفايه‌تى شه‌رمه‌زار ده‌بيت.\nئه‌م شه‌ره ده‌بى رابووه‌ستى، له‌به‌ر ئه‌و پاشه‌وپاش گه‌رانه‌وه سياسى‌و كه‌لتورى‌و ئه‌خلاقيه‌ى كه به‌سه‌ر هه‌موو جيهانى ده‌سه‌پينى. نيشانه‌كان هه‌رئيستا له‌به‌رده‌ستدان. ده‌خاله‌تگه‌ريى عه‌سكه‌ريى زلهيزه‌كان، شوفينيزمى ميللى، نه‌ژادپه‌رستى، وه‌ته‌نپه‌رستى، ده‌مارگيرى دينى، تيروريزم‌و ژورناليزمى نوكه‌ر، ئه‌مانه به‌شيكن له‌و هيزه ره‌شانه‌ى كه به‌م شه‌ره هه‌وساريان پچراندووه. ئه‌مانه تايبه‌تمه‌ندى‌يه واقعى‌يه‌كانى ئه‌و به‌ناو "نه‌زمى نوى‌ى جيهان"ه‌ن كه خه‌ريكه چه‌كه‌ره ده‌كات.\nوه‌رگيرانى: سه‌عيد ئه‌حمه‌د وه‌رگيراو له بلاوكراوه‌ى كريكارى ئه‌مرو (كارگر امروز) ژماره ١٠ كانونى دووه‌مى ١٩٩١ <!-/TEXT->


ژوئن 4, 2021 – رادیو ده‌نگی ئازادی و یه‌كسانی\nپه‌سه‌ندكرانی یاسایه‌كی سه‌ختگیرانه دژبه په‌ناخوازانی دانمارك\nپارله‌مانی دانمارك ڕۆژی پێنجشه‌ممه ١٣ی مانگی جۆزه‌ردان یاسایه‌كی په‌سند كرد كه به ده‌وڵه‌ت ئیمكانی ئه‌وه ده‌دات تا په‌ناخوازان بۆ وڵاتانی ده‌ره‌وه‌ی سنووره‌كانی ئۆرووپا و یان وڵاتی خۆیان ڕاگوێزن. به پێی ڕاپۆرته‌كان، …\nبڵاو کردنەوەی ئیعترافاتی رۆژنامەوانێكی بەرهەڵستکاری لۆکاشینکۆ لە تەلەویزیۆنی بلاڕووسەوە\nتەلەویزیۆنی دەوڵەتی بلاڕووس رۆژی پێنجشەممە 13ی مانگی جۆزەردان، ئێعترافاتی بە زۆرەملێی رۆژنامەوانێكی بەرهەڵستکاری دەوڵەتی ئەو وڵاتەی بڵاو کردەوە. رامان پراتاسۆویچ رۆژنامەوانی دژبەری لۆکاشینکۆیە کە چەند رۆژ پێشتر لە لایەن هێزە ئەمنییەتییەکانی …\n١٥ كوژراو و بریندار له ڕووداوی هاتووچۆی مینی بووسی ئه‌ندامانی ڕێكخراوی سه‌وزی چیای مه‌ریوان\nسه‌ر له به‌یانی ڕۆژی هه‌ینی ١٤ی مانگی جۆزه‌ردان، به هۆی پێكادانی مینی بووس و كامیۆنێك له جاده‌ی سه‌قز– مه‌ریوان له ده‌ورووبه‌ری ئاوایی “سووته“، ٤ كه‌س گیانیان له ده‌ست دا و ١١ی تریش …\nپه‌یوه‌ست بوونی پۆلێكی دیكه له لاوانی شؤڕشگێری كوردستان به ڕیزی هێزی پێشمه‌رگه‌ی كۆمه‌ڵه\nڕۆژی پێنج شه‌ممه ١٣ی مانگی جۆزه‌ردان،پۆلێكی دیكه له لاوانی شۆرشگێری كوردستان، دوای تێپه‌ركردنی سه‌ركه‌وتووانه‌ی ده‌وره‌كانی فێرگه‌ی سیاسی – نیزامی كۆمه‌ڵه، له ڕێوره‌سمێكدا له مه‌قه‌ری ناوه‌ندی كۆمه‌ڵه، به ڕیزی پڕ له شانازی هێزی …\nکۆبوونەوەی خەڵکی غەیزانییەی ئەهواز\nرۆژی پێنجشەممە 13ی مانگی جۆزەردان، خەڵکی 6 گوندی بەشی غەیزانییە، لە ناڕەزایەتی بە کەم ئاوی و خراپ بوونی ئاوی خواردنەوە لە بەردەم بینای شیرکەتی ئاو و ئاوەڕۆی خوزستان لە ئەهواز کۆبوونەوە. خەڵکی ئەم …\nبەردەوامی ناڕەزایەتی موعەلیمانی “کارنامە سەوز”\nرۆژی پێنجشەممە 13ی مانگی جۆزەردان کۆمەڵێک لە موعەلیمانی “کارنامە سەوز” لە چەندین شارەوە لە ناڕەزایەتی بە پێڕانەگەیشتنی خواستەکانیان لە تاران کۆبوونەوە. موعەلیمانی “کارنامە سەوز” سەرتا لە بەرامبەر بینای “دیوانی عەداڵەتی ئیداری” کۆبوونەوە و پاش بایەخ نەدانی کاربەدەستان، …\nڕوودانی ته‌قینه‌وه له ناوچه‌ی كازمییه‌ی به‌غدا\nڕۆژی پێنجشه‌ممه ١٣ی مانگی جۆزه‌ردان له ڕێستوورانێكی هه‌ڵكه‌وتوو له ناوچه‌ی كازمییه‌ی به‌غدا ته‌قینه‌وه‌یه‌ك ڕوویدا و به‌هۆیه‌وه ٣ كه‌س كورژان و ١٦ كه‌سی دیكه‌ش بریندار بوون. سه‌رچاوه ئه‌منییه‌كانی عێراق ڕایانگه‌یاندووه كه لێكۆڵینه‌وه …


🏠 | 📧 | Acerca! | Biblioteca | 📅 22-02\n📅 Hoy en la historia 22-02 ▾\n📊 Artículos 370,423 | Imágenes 57,373 | Libros 10,674 | Archivos relacionados 38,861 | 📼 Video 164 | 🗄 Fuentes 13,610 |\n◄ Resultar: Found 515, page 1 of 52 Items per page: 🗐 1 🗐 5 🗐 10 🗐 25 🗐 50 🗐 100\n👁 Este artículo ha sido visitado veces 6,440\n📊 100 ئاسک لە نەوەد ڕۆژدا لە گەرمیان کوژراوە Estadísticas y encuestas\n📅 Agregado el Feb 4 2016 9:02AM\n👁 Este artículo ha sido visitado veces 8,562\nهۆشداریدان بۆ راوەستاندنی ڕاوکردنی ئاسکەکانی سن [ Más... 👁] ✖ ✖ 0 0 ✔ 91% ✍ S.E. 4-2-2016 9:02:19\n📊 100 خانی نایاسایی بەخێوکردنی ئاژەڵ لە سلێمانی ڕوخێندران Estadísticas y encuestas\n📅 Agregado el May 10 2017 9:07AM\n👁 Este artículo ha sido visitado veces 3,646\nهەڵمەتی پاککردنەوەی شاری سلێمانی بۆ لابردنی شوێنی [ Más... 👁] ✖ ✖ ✖ 0 0 ✔ 95% ✍ H.B. 10-5-2017 9:07:49\n📊 12 تەنکەر بەنزینی کوالێتی خراپ گەڕێندرانەوە ئێران Estadísticas y encuestas\n📅 Agregado el Nov 8 2017 11:46AM\n👁 Este artículo ha sido visitado veces 2,050\nبەشی راگەیاندن و پەیوەندییەکان لە کۆمەڵگەی دەروازە [ Más... 👁] ✖ ✖ ✖ 0 0 ✔ 95% ✍ H.B. 8-11-2017 11:46:31\n📊 12 هاوڵاتی بەتۆمەتی راوکردن و خەڵوز دروستکردن دەستگیرکراون Estadísticas y encuestas\n📅 Agregado el Sep 21 2015 8:38AM\n👁 Este artículo ha sido visitado veces 4,471\nبەڕێوەبەری راگەیاندنی بەرێوەبەرایەتی پۆلیسی پاراست [ Más... 👁] ✖ ✖ ✖ 0 0 ✔ 66% ✍ H.B. 21-9-2015 8:38:16\n👁 Este artículo ha sido visitado veces 1,120\n📊 13 تۆمەتبار دەستگیرکران Estadísticas y encuestas\n📅 Agregado el Jun 14 2015 2:41PM\nبەڕێوبەرایەتی پۆلیسی دارستان و ژینگەی پارێزگای سلێ [ Más... 👁] ✖ ✖ ✖ 0 0 ✔ 81% ✍ H.B. 14-6-2015 14:41:09\n📊 15 تەنکەری دیکە دەگەڕێندرێتەوە ئێران Estadísticas y encuestas\n📅 Agregado el Jun 7 2017 10:11AM\n👁 Este artículo ha sido visitado veces 3,962\nدواڕۆژ، دەشتی ئەنوەر بەڕێوەبەری نەوت و کانزاکانی [ Más... 👁] ✖ ✖ 16 0 ✔ 99% ✍ H.B. 7-6-2017 10:11:19\n📊 15 هەزار کەس ئازادکراون کە لەسەر زێدەڕۆیی دەستگیرکرابوون Estadísticas y encuestas\n📅 Agregado el Dec 9 2018 4:28PM\n👁 Este artículo ha sido visitado veces 382\nسەرۆکی داواکاری گشتی هەرێم ڕایدەگەیەنێت، ساڵانە ژم [ Más... 👁] ✖ ✖ ✖ 0 1 ✔ 89% ✍ H.B. 9-12-2018 16:28:58\n👁 Este artículo ha sido visitado veces 1,039


(7) پیاوان به‌شیان هه‌یه له‌و شتانه‌دا که‌باوک و دایک و خزمان به میراتی له‌دوایان به‌جێ ده‌مێنێت، هه‌روه‌ها ژنانیش به‌شیان هه‌یه له‌و شتانه‌دا که به میراتیی له باوک و دایک و خزمان به‌جێ ده‌مێنێت، له که‌م و زۆری به‌شی هه‌رکه‌سێک دیاری کراوه و، ده‌بێت بیدرێتێ.\n(8) خۆ ئه‌گه‌ر کاتێک له دابه‌ش کردنی میراتیدا خزمان و هه‌تیوان و هه‌ژاران ئاماده بوون، ئه‌وه له‌و میراتیه به‌شیان بده‌ن و به‌جوانی قسه‌یان بۆ بکه‌ن (پیایاندا هه‌ڵمه‌شاخێن).\n(9) ده‌با ئه‌وانه‌ش که (دوورنیه به‌م نزیکانه بمرن) و نه‌وه‌ی لاواز و ساوایان له‌دوا به‌جێ بمێنێت، خواناسی و ئاینداری بکه‌نه پیشه‌یان و گوفتاری چاک و به‌جێ بڵێن (وه‌سیه‌ت بکه‌ن، بێگومان خوا ده‌مێنێت بۆ منداڵی جێماویان ئه‌گه‌ر خواناس و گوفتار جوان و به‌خشنده بن).\n(10) به‌ڕاستی ئه‌وانه‌ی که ماڵی هه‌تیووان به ناحه‌ق و سته‌م ده‌خۆن، بێگومان ئه‌وانه ته‌نها ئاگر ده‌خۆن و ئه‌و ماڵه ده‌بێته ئاگر له سکیاندا، له قیامه‌تیشدا ده‌چنه ناو ئاگری دۆزه‌خه‌وه.\n(11) خوا ڕێنموویتان ده‌کات و فه‌رمانتان پێ ده‌دا ده‌رباره‌ی نه‌وه‌کانتان له بواری میراتی گرتندا (ئه‌ویش ئه‌وه‌یه) که به‌شی نێرینه‌یه‌کیان ئه‌ندازه‌ی به‌شی دوو مێینه‌یانه، خۆ ئه‌گه‌ر مناڵه‌کان ته‌نها ئافره‌ت بوون (دووان) و له دووان زیاتر بوون ئه‌وه دووبه‌ش له سێ به‌شی میراتیه‌که له‌وان به‌ش ده‌کرێت، خۆ ئه‌گه‌ر مردووه‌که ته‌نها کچێکی هه‌بوو ئه‌وه نیوه‌ی داراییه‌که‌ی ده‌درێتێ، شه‌شیه‌کیش ده‌درێت به‌هه‌ریه‌ک له دایک و باوکی ئه‌گه‌ر مردووه‌که منداڵی هه‌بوو، خۆ ئه‌گه‌ر مردووه‌که منداڵی نه‌بوو، ته‌نها دایک و باوکی هه‌بوو ئه‌وه دایکی سێیه‌کی ده‌بات و ئه‌وی تریشی بۆ باوکی ده‌بێت، خۆ ئه‌گه‌ر باوکی نه‌بوو دایک و براو خوشکی هه‌بوو شه‌شیه‌کی میرات بۆ دایکی ده‌بێت، ئه‌مانه هه‌مووی دوای وه‌سیه‌تێک که مردووه‌که کردوویه‌تی و دانه‌وه‌ی قه‌رزو قه‌رزاری ده‌بێت، ئێوه نازانن که باوانتان و نه‌وه‌کانتان نازانن کام لایان سوودی زیاتره بۆتان (له‌به‌رئه‌وه به‌گوێره‌ی فه‌رمانی خوا میراتی دابه‌ش بکه‌ن، ئابه‌م شێوه‌یه میراتی دابه‌ش کردن) فه‌رزه له‌سه‌رتان که په‌یڕه‌وی بکه‌ن چونکه له‌لایه‌ن خواوه دیاریکراوه، به‌ڕاستی خوایش هه‌میشه و به‌رده‌وام زاناو دانایه.


زایینی: ١٤-٠٩-٢٠١٧ - هەتاوی: ١٣٩٦/٠٦/٢٣ - ١٩:٢٤ تاران قه‌باره‌ی فۆنت:\nکوردستان میدیا: هەیئەتێکی حیزبی دێموکراتی کوردستانی ئێران به مەبەستی هاوخەمی و هاودەردی سەردانی بنەماڵەی قوربانیانی گوندەژۆر لە دەڤەری باڵەکایەتیان کرد.\nڕۆژی سێشەممە ڕێکەوتی ٢١ی خەرمانانی ١٣٩٦ی هەتاوی، هەیئەتێکی حیزبی دێموکراتی کوردستانی ئێران بە سەرپەرەستیی "مستەفا هیجری" سکرتێری گشتیی حیزبی دێموکرات بەمەبەستی هاوخەمی و هاودەردی سەردانی بنەماڵەی قوربانیانی ڕووداوی نەخوازراوی گوندەژۆر لە دەڤەری باڵەکایەتی لە شاری سۆرانیان کرد.\nلەو سەردانە سکرتێری گشتیی حیزبی دێموکرات وێڕای دەبڕینی هاوخەمی و سەرەخۆشی خۆی لە بنەماڵەی ئەو قوربانیانە، هیوای خواست کە رووداوی لەم چەشنە دوبارە نەبێتەوە و دوژمن نەتوانێت درز بخاتە نێوان رۆڵەکانی گەلەکەمان.


دەروازەی سنووریی پەرویزخان ڕادەستی هێزەکانی عێراق دەکرێت – کوردی – RojNews.News\nدەروازەی سنووریی پەرویزخان ڕادەستی هێزەکانی عێراق دەکرێت\n02/03/2020 - 4:22:55 pm\nسێشەممە, 17 أكت 2017 – 13:17\nڕۆژنیوز – زۆسک و هاوڕێ\nبەپێی چەند هەواڵێک کە لە ئاژانسە عەرەبییەکاندا بڵاو کراوەتەوە، دەروازەی سنووری نێودەوڵەتیی پەروێزخان ڕادەستی هێزە عێراقییەکان کراوە، هاوکات هێزێکی زۆریش لە دیوی ئێرانەوە هاتونەتە دەروازەی سنووری نێودەوڵەتی حاجی ئۆمەران، هەروەها بەرپرسێکی دەروازەی سنووری پەروێزخانیش ئەوە رەت دەکاتەوە کە ڕادەست کرابێت.\nدوای ئەوەی هێزەکانی عێراق، دوێنێ دەستیان گرت بەسەر شاری کەرکوک و ئەو ناوچانەی دوای هاتنی داعش لە لایەن پێشمەرگەوە دەستی بەسەردا گیرابوو، ئەمرۆ هەمان هێز بەرەو بیرە نەوتەکانی ناوچە جیاوازەکان کەوتنەڕێ.\nئارام سایەخان، بەرپرسی ڕاگەیاندنى مەرزی نێودەوڵەتى پەروێزخان بە ڕۆژنیوز وت: تا ئێستا لەگەڵ ئێوە قسە ئەکەم مەرزی نێودەوڵەتى پەروێزخان ڕادەستى سوپاى عێراق و حەشدی شەعبی نەکراوە و لە دەست کوردایە.\nئارام سایەخان وتیشی: کۆی ئەو هەواڵانە ڕەت ئەکەمەوە، کە باس لە کردنەوەى مەرزی پەروێزخان بکەن، تا ئێستا داخراوە و نەکراوەتەوە.\nسەبارەت بە دەروازەی سنووریی حاجی ئۆمەران کە شاری هەولێر لە باشوری کوردستان بە شاری ورمێ لە ڕۆژهەڵاتی کوردستان دەبەستێتەوە، سەرچاوە خۆجێیەکانی ئەو دەروازە سنوورییە باس لەوە دەکەن کە لە دوێنێ ئێوارەوە هێزێکی زۆری سوپای عێراق لە دیوی ئێرانەوە هاتونەتە دەروازە سنورییەکە و چاوەڕوان دەکرێت لە داهاتوویەکی نزیکدا ئەم سنوورەش ڕادەستی هێزەکانی عێراق بکرێتەوە.\nسەرچاوەیەك لە سنوری گومرگی حاجی ئۆمەران بە رۆژنیوزی ڕاگەیاند: لە ئێستادا هێزێکی زۆری حەشدی شەعبی و سوپای عێراق گەیشتونەتە ناو سنوری گومرگی حاجی ئۆمەران و لە ئامادەباشی دان بۆ ئەوەی دەست بەسەر گومرگەكەدا بگرن و لە بەرامبەریشدا هێزێکی پێشمەرگە لە ئامادە باشیدایە.\nوتیشی، ئەو هێزەی پێشمەرگە هێشتا فەرمانی شەڕی پێنەدراوە و لە ئێستاشدا هەردوو هێزی حەشدی شەعبی و پێشمەرگە لە كۆبونەوەدان بۆ ئەوەی بە ئاشتی سنورەكە ڕادەست بكەن.\nئەوەشی ڕاگەیاند: ترس و دڵەڕاوكێیەکی زۆر لەناو خەڵكدا بڵاوبوەتەوە لە سنوری باڵەكایەتی و بەتایبەت لە سنوری شارەدێێ حاجی ئۆمەران، كە بەشێكی زۆری خەڵك خێزان و منداڵەكانیان لە سنورەكە دوور خستۆتەوە.\nتەڤگەری ئازادیی بۆ زانینی تەندروستی ئۆجالان کەمپینێکی ڕاگەیاند


د. بەشیرحەداد: له‌و به‌ڵێنانه‌ی پێیان دراوه موچه‌ی فه‌رمانبه‌رانی هه‌رێم به‌رده‌وام ده‌بێت\n20/5/2019 - 17:06\nفراكسیۆنه كوردستانییه‌كان له‌گه‌ڵ سه‌رۆك وه‌زیرانی عیراق كۆبوونه‌وه\nسه‌رۆكی فراكسیۆنه كوردستانییه‌كان له په‌رله‌مانی عیراق له‌گه‌ڵ سه‌رۆك وه‌زیرانی عیراق كۆبوونه‌وه و دواتر رایانگه‌یاند كه یه‌كێك له‌و به‌ڵێنانه‌ی پێیان دراوه ئه‌وه‌یه كه موچه‌ی فه‌رمانبه‌رانی هه‌رێم به‌رده‌وام ده‌بێت.\nد. بەشیرحەداد رایگەیاند: باسمان لە کێشەکانی سەرگەڕان و پەلکانە و گوندەکانی دەوروبەری کەرکووک و کێشەی هاوردەکردنی عەرەبەکان بۆ وەدەرنانی کوردەکان کە زەوی خۆیانە کردووە و بەڵێنی چارەسەرکردنیان دراوە.\nئه‌مڕۆ دووشه‌ممه 20-5-2019، دوای كۆبوونه‌وه‌ی سه‌رۆكی فراكسیۆنه كوردستانییه‌كانی نوێنه‌ران له‌گه‌ڵ سه‌رۆك وه‌زیرانی عیراق، هه‌ریه‌ك له جێگری سه‌رۆكی ئه‌نجومه‌نی نوێنه‌رانی عیراق و سه‌رۆكی فراكسیۆنه كوردستانییه‌كانی نوێنه‌ران له كۆنگره‌یه‌كی رۆژنامه‌وانیدا ناوه‌ڕۆكی كۆبوونه‌وه‌كه‌یان له‌گه‌ڵ عادل عه‌بدولمه‌هدی، سه‌رۆك وه‌زیرانی عیراق ئاشكراكرد.\nد. به‌شیر حه‌داد جێگری سه‌رۆكی ئه‌نجومه‌نی نوێنه‌رانی عیراق رایگه‌یاند: له كۆبوونه‌وه‌كه‌مان له‌گه‌ڵ عادل عه‌بدولمه‌هدی سه‌رۆك وه‌زیرانی عیراق، گفتوگۆمان له‌سه‌ر چه‌ند پرسێكی گرنگ كرد، كه راسته‌وخۆ په‌یوه‌سته به هه‌رێمی كوردستانه‌وه، له‌وانه پرسی ئاساییكردنه‌وه‌ی بارودۆخی شاری كه‌ركووك و ناوچه دابڕێنراوه‌كان، گوتیشی: داوامان له سه‌رۆك وه‌زیران كرد، هه‌وڵی جددی بدات بۆ ئاساییكردنه‌وه‌ی بارودۆخی شاری كه‌ركووك، هه‌روه‌ها داوامان كرد كه پێویسته حكومه‌تی عیراق، خێزانه كورده‌كانی گوندی په‌ڵكانه‌و ده‌وروبه‌ری بپارێزرێت كه له چه‌ند رۆژی رابردودا رووبه‌ڕووی ده‌ركردن و هێرشبوونه‌ته‌وه له‌لایه‌ن عه‌ره‌به‌كانه‌وه‌و هه‌وڵی ده‌ركردنیان و زه‌وتكردنی زه‌وییه‌كانیان دراوه.\nحه‌داد گوتیشی: هه‌رله‌و كۆبوونه‌وه‌یه‌دا داوامان له سه‌رۆك وه‌زیران كرد، كه سنوورێك بۆ كاره نایاسایی و ناڕه‌واكانی راكان جبوری پارێزگاری كه‌ركوك به وه‌كاله‌ت دابنرێت، له‌به‌ر ئه‌وه‌ی له‌ماوه‌ی رابردوودا چه‌ند بڕیارێكی ناڕه‌واو نایاسایی به‌رامبه‌ر كورد له‌و شاره ده‌ركردووه، و پێویسته لێكۆڵینه‌وه‌ی له‌گه‌ڵدا بكرێت.\nگوتیشی: هه‌ر له‌و كۆبوونه‌وه‌یه‌دا داوامان له سه‌رۆك وه‌زیران كرد، كاری جددی بكات بۆ دابینكردن و خه‌رجكردنی ته‌واوی شایسته داراییه‌كانی جوتیارانی هه‌رێمی كوردستان كه چه‌ندین ساڵه گه‌نمیان لێوه‌رگیراوه‌و پاره‌كانیان بۆ خه‌رجنه‌كراوه.\nئاماژه‌ی به‌وه‌شدا، كه داوایان له سه‌رۆك وه‌زیران كردووه كه بڕیاری زیادكردنی بڕی گه‌نمی وه‌رگیراو له جوتیاران، جوتیارانی هه‌رێمی كوردستانیش بگرێته‌وه، وتیشی: خۆشبه‌ختانه وه‌ڵامی سه‌رۆك وه‌زیران بۆ داواكاریه‌كانمان زۆر باش بوو، بۆیه هاووڵاتییانی خۆمان چاوه‌ڕێی مژده‌ی خۆشبن.\nبه‌شیر حه‌داد، بە عادل عەبدولمهەدی وتراوه كه گەڕانەوەی پێشمەرگە و هەماهەنگی هەرێم و بەغدا، تاکە رێگای چارەسەکردنی کێشەکانی کەرکووک و ناوچە دابڕێنراوەکانه.\nبەشێکی دیکە کۆبوونەوەکە لەسەر ئەو ئاوارانە بوون کە لە دوای رووداوەکانی 16 ئۆکتۆبەر ماڵەکانیان جێهێشتووە و داواکراوە کە 150 هەزار خێزانی کورد کە لە ئێستادا ماڵەکانیان جێهێشتوە بۆ ناوچەکانیان بگەڕێنەوە.\nپ: سامان زاهیر\nسه‌رت سووڕده‌مێنێت له نهێنیه‌كانی مێرووله\nله‌یادی 16ی ئابدا قۆناغێكی جیاواز له‌به‌رده‌م پارتیدا\nهه‌نگاوێكی دیكه كه پارتی به‌نیازه له كابینه‌ی نوێ كاری له‌سه‌ر بكات، دروستكردنی (سه‌نته‌ری دیراساته) بۆ چۆنیه‌تی به‌هێزكردنی پێگه‌ی دامه‌زراوه میرییه‌كان


دەرچوون لە ئێراق (6)\nكاتێك دەمانەوێت سیاسەتی دەوڵەتی "بەریتانیا" بەرامبەر باشوری "كوردستان" و دانیشتوانەكەی لەلایەك و، خودی نەتەوەی كورد لەلایەكی دیكە ڕوون بكەینەوە، بە چەندین بۆچوونی جیاجیا دەگەین.\nباشوری كوردستان لە سیاسەتی دەوڵەتی بەریتانیادا لەنێوان ساڵانی (1918-1921) هەندێك پێیان وابووە؛ بەریتانییەكان بێ بەڵێنیان بەرامبەر كورد و باشوری كوردستان كردووە.\nتەنانەت پێش داگیركردنی هەر(سێ) ویلایەتی (بەسڕە، بەغداد، موسڵ) هیچ پلان و بیرۆكە و هەوڵێكیان بۆ كورد و باشوری كوردستان نەبوو، تا كار بۆ پشتیوانیكردنی بكەن. كۆمەڵێكی تر پێیان وابووە؛ كە بەریتانییەكان پلان و بەرنامەیان هەبووە، بەڵام كورد نەیتوانیووە سوودی لێوەربگرێت و لەگەڵ دۆخی نوێ خۆی بگونجێنێت، تا بە ئەنجامێكی باش بگات و لە دروستكردنی قەوارەیەكی سیاسیدا سوودی لێ ببینێت. بۆچوونێكی دیكەش پێ وابووە؛ "كورد)" لەو ئاستەدا نەبووە دژایەتی سیاسەتی بەریتانیا بكات و لە ئاستیدا بووەستێت. هەربۆیە ئەوەی ڕوویداوە واقیعیەتی سیاسەتی بەریتانیا بووە لەو قۆناغە، نەوەك هەڵوێست و قارەمانییەتی كورد و كارایی سیاسەتەكەی.\nبە ڕۆچوون و شرۆڤەی ئەو ڕووداوانەی لەو ڕۆژگارەدا ڕوویانداو تێپەڕین، هەروەها بە خوێندنەوە و هەڵسەنگاندنی ئەو سەرچاوانەی ڕووداوەكانی ئەو قۆناغەیان تۆماركرد، تا بە هەڵدانەوەی سەدان بەڵگەنامەی جۆراوجۆری ئەو سەردەمە دەگات، كە لە وەزارەتەكانی ناوچە داگیركراوەكان و دەرەوەی بەریتانیاوە دەرچوون، تا بە بەڵگەنامەكانی دەوڵەتی (ئێراق و، ئێرانی سەردەمی قاجاری و، خودی بەڵگەنامەكانی كورد دەگات)، دەگەینە ئەوەی، كە دەوڵەتی بەریتانیا لەگەڵ شەپۆلی خێرای ڕووداوەكانی جەنگی جیهانی یەكەم، پلان و بەرنامەكانی دانا، نەوەك پێشتر بەرنامە ڕێژی بۆ كردبێت. واتە بەپێی ئەو سەركەوتن و شكستانەی لە شەڕەكانی (چوار) ساڵ جەنگی ناوچەی خۆرهەڵاتی ناوەڕاستدا، كاری بۆ پلانی جۆراوجۆر كرد، نەوەك پێش جەنگ بڕیاری لەسەردابێت. چەند بەڵگەیەكیش ئەو بۆچوونەمان پشت ئەستوور دەكەن. لەوانە:-\nا. ڕێككەوتنامەی (سایكس-بیكۆ)؛ ئەم ڕێككەوتنامەیە لە (17ی مایسی1916)و لە ئاستانەی ڕووداوەكانی جەنگی یەكەمی جیهانی واژۆكرا. لایەنی یەكەمی ڕێككەوتنەكە (مارك سایكس) ئەندامی پەرلەمانی بەریتانیا لەنێوان ساڵانی (1911-1918ز)و بریكاری وەزارەتی دەرەوە و راوێژكاری باڵای وڵاتەكەی بوو، كە توانی هەردوو ویلایەتی (بەغداد و بەسڕە)ی لەپاڵ هەردوو خاكی فەڵەستین و ئۆردونی بۆ دەوڵەتەكەی ببات. هەرچی لایەنی دووەمی ڕێكەوتنامەكەیە، كە (جۆرح بیكۆ) بوو، ئەوا توانی (ویلایەتی موسڵ)، كە مەبەست لێی باشوری كوردستان بوو، لەپاڵ خۆرائاوای كوردستان و خاكی سوریا و لوبنان بۆ دەوڵەتەكەی ببات.\nب. بەڵێنی (سێر هینری مەكماهۆن) نوێنەری باڵای دەوڵەتی بەریتانیا بە (شەریف حوسێن)ی شەریفی مەككە؛ (سێر هینری مەكماهۆن) نوێنەری باڵای وڵاتەكەی بوو لەنێوان ساڵانی (1915-1917) لە خاكی میسر. بەپێی ئەو بەڵێنەش لەبەرامبەر پشتیوانی عەرەبەكانی حیجاز و دەووروبەری بە سەرۆكایەتی (شەریف حوسێن كوڕی شەریف عەلی) بۆ دەوڵەتی بەریتانیا و كردنەوەی بەرەیەكی جەنگی لە دژی دەوڵەتی عوسمانی، بەڵێنیان پێدرا، دوای جەنگ دەوڵەتێكیان لە نیوە دوورەگەی عەرەبی و خاكی شام و هەرسێ ویلایەتی (بەسڕە، بەغداد، موسڵ) بۆ دروستبكات.\nج. بەڵێنی بەلفۆر؛ بەپێ ئەو بەڵێنەش، كە لە (3ی تشرینی دووەمی1917)دا (ئارسەر بلفۆر)ی وەزیری دەرەوەی بەریتانیا بە (لۆرد كرزۆن) گەورە سەرمایەدار و سیاسی جووەكانیدا، بڕیاری دروستكردنی دەوڵەتێكی بۆ جووەكان لەسەر خاكی فەڵەستین دا. بۆ مێژووش ڕێككەوتنەكە و هەر (دوو) بەڵێنەكە بە كەمێك دەستكاری و گۆڕانكارییەوە جێبەجێكران.\nلەو تۆمارە مێژووییانەشەوە دەبێت بگەینە ئەوەی، كە پشتیوانی دەوڵەتی بەریتانیا لە (شێخ مەحموودی نەمر)و دانانی وەك حكومداری باشوری كوردستان لە (17ی تشرینی دووەمی1918)، بەرئەنجامی پلانی دەوڵەتی بەریتانیا نەبوو بۆ داكۆكی لە كورد و باشوری كوردستان، بەڵكو پشتیوانی بوو لە (شێخ مەحموودی نەمر) وەك كەسایەتییەكی دیار و ناسراو، تا بەهۆی ئەوەوە باشوری كوردستان لەبندەستی فەرەنساییەك دەربهێنێت، كە لە ڕێككەوتنامەی (سایكس-بیكۆ)دا بە دەوڵەتی فەڕەنسا درابوو.\nكاتێكیش لە (17ی حوزەیرانی1919) لێیدراو لە شەڕی (دەربەندی بازیان) بەدیلیان گرت، بۆ ئەوە بوو، كە (شێخ مەحموودی نەمر)و زۆرینەی كوردەكانی باشور، لە دەوڵەتی بەریتانیا هەڵگەڕانەوە و كەوتنە ژێر كاریگەری توركەكان و سیاسەتی غەزای دەوڵەتی عوسمانی و توركە لاوەكان دژ بە دەوڵەتی بەریتانیا. تەنانەت كوردی باشووری كوردستان بە سەركردایەتی (شێخ مەحموودی نەمر) لە (شەڕی شوعەیبە) چوونە پاڵ دەوڵەتی عوسمانی لە دژی دەوڵەتی بەریتانیا، لەكاتێكدا دەبوا كوردەكان و خودی ئەو سەركردەیەی كورد لەو قۆناغەدا ئەو هەڵوێستەیان نەبێت. هەربۆیە پشتیوانی بەریتانییەكان لە (شێخ مەحموودی نەمر)و كوردی باشوری كوردستان بۆ ئەو ئامانجە بوو، كە كورد لێ تێنەگەیشت. هەربۆیە هەڵوێست و كاردانەوەی سیاسی و سەربازی دەسەڵاتەكانی ئەو سەردەمە، تا بە نەتەوە و پێكهاتە جیاجیاكان و سەرۆك خێڵ و هۆزەكان دەگات، بڕیاری لەسەر سیاسەتی دەوڵەتی بەریتانیا دەدا، كە پێویست بووە چیبكات و چۆن بیكات؟ نەوەك خودی بەریتانییەكان، بڕیاری پێش وەختەی خۆیان لەسەر ئەو دەسەڵات و نەتەوە و ئایین و پێكهاتە و سەرۆك خێڵ و سەرۆك هۆزانە بدەن.\nلێرەوە دەوڵەتی بەریتانیا لە ئەنجامی ئەو ڕووداوانەی لە ساڵانی جەنگ و دوای جەنگ بۆ هاتەپێش، سیاسەتی خۆی داڕشت و پیادەی كرد. لەو ڕووداوانەشدا (كورد) باجی ئەو هەڵوێستانەیدا، كە بەرامبەر دەوڵەتی بەریتانیا گرتیەبەر، نەوەك دەوڵەتی بەریتانیا، باجی بە كورد دابێت، لەبەرامبەر بێ بەڵێنی و ملهوڕی خۆی.


بەپەلە: كۆمەڵەی زەحمەتكێشانی كوردستان لەسەر رووداوەكەی سەرلەبەیانی ئەمرۆی شاری سنە راگەیەنراوێكی بڵاوكردەوە – زاگرۆس پۆست\nماڵەوە / کوردستان / بەپەلە: كۆمەڵەی زەحمەتكێشانی كوردستان لەسەر رووداوەكەی سەرلەبەیانی ئەمرۆی شاری سنە راگەیەنراوێكی بڵاوكردەوە\nبەپەلە: كۆمەڵەی زەحمەتكێشانی كوردستان لەسەر رووداوەكەی سەرلەبەیانی ئەمرۆی شاری سنە راگەیەنراوێكی بڵاوكردەوە\nچوار شه‌ممه 11 ته‌مموز 2018\tکوردستان, کۆمەڵایەتی, مافی مرۆڤ, هەواڵ 67 جار خوێنراوه‌ته‌وه\nلە ڕاگەیەنراوەكەدا هاتووە: بەرەبەیانی ئەمرۆ چوارشەممە 20ی پوشپەڕ، بەهۆی بەركەوتنی تانكرێكی بارهەڵگری نەوت لەگەڵ ئۆتۆبوسێكی نەفەرهەڵگرت لەترمیناڵی شاری سنە، زیاتر لە لە 27 كەس گیانیان لەدەستدا‌و ژمارەیەكیش برینداربوون.\nپاش ڕووداوەكە هێزەكانی كۆماری ئیسلامی بەجێگەی یارمەتی گەیاندن بە قوربانیان، دەستیان سەركوتی خەڵكی ناڕازی كرد كە دژی نائەمن بوونی رێگا‌وبانەكان‌و هاتوچۆی تانكەرەكانی هەڵگری نەوت هاتبوونە سەرشەقام‌و بەرامبەر بە خەڵك توندوتیژییان نیشان دا.\nیەكەم جار نیە كە رووداوی لەوچەشنە بەهۆی تانكەرەكانی نەوت لە چەندین ناوچەی كوردستان روونەدات‌و هەرجارە ژمارەیەك خەڵكی بێتاوان بوونەتە قوربانی‌و لەبەرامبەردا دەسەڵاتدارانی رژیمی ئیسلامی نەك هەر قەرەبووی زیانبەركەوتوانیان نەكردوەتەوە، بەڵكو هەوڵیان بۆ بێدەنگ كردنی ناڕەزایی خەڵك داوە.\nئێمە سەرەڕای دەربڕینی هاوخەمیی قوڵی خۆمان لەئاست رووداوە دڵتەزێنەكەی بەرەبەیانی ئەمرۆی شاری سنە، سەرەخۆشی خۆمان ئاراستەی بنەماڵەی قوربانییەكان دەكەین‌و هیوا زوو چاكبوونەوە بۆ بریندارەكان دەخوازین.\nكۆمەڵە داوا دەكات: داواكارین خەڵكی كوردستان بەرامبەر بە نائەمن بوونی رێگاكانی كوردستان بەهۆی تەراتێنی تانكەرەكانی نەوت بێدەنگ نەبن‌و داوا لە كۆماری ئیسلامی بكەن سەرەڕای قەرەبووكردنەوەی زیان لێكەوتوان، چیتر كارەساتی لەوشێوە بەهۆی قازانج‌و بەرژەوەندیی خۆیان دووپات نەبێتەوە.ڵەی زەحمەتكێشانی كوردستان لەسەر رووداوەكەی سەرلەبەیانی ئەمرۆی شاری سنە راگەیەنراوێكی بڵاوكردەوە.\nلە راگەیەنراوەكەدا هاتووە: بەرەبەیانی ئەمرۆ چوارشەممە 20ی پوشپەڕ، بەهۆی بەركەوتنی تانكرێكی بارهەڵگری نەوت لەگەڵ ئۆتۆبوسێكی نەفەرهەڵگرت لەترمیناڵی شاری سنە، زیاتر لە لە 27 كەس گیانیان لەدەستدا‌و ژمارەیەكیش برینداربوون.\nپاش رووداوەكە هێزەكانی كۆماری ئیسلامی بەجێگەی یارمەتی گەیاندن بە قوربانیان، دەستیان سەركوتی خەڵكی ناڕازی كرد كە دژی نائەمن بوونی رێگا‌وبانەكان‌و هاتوچۆی تانكەرەكانی هەڵگری نەوت هاتبوونە سەرشەقام‌و بەرامبەر بە خەڵك توندوتیژییان نیشان دا.\nكۆمەڵە داوا دەكات: داواكارین خەڵكی كوردستان بەرامبەر بە نائەمن بوونی رێگاكانی كوردستان بەهۆی تەراتێنی تانكەرەكانی نەوت بێدەنگ نەبن‌و داوا لە كۆماری ئیسلامی بكەن سەرەڕای قەرەبووكردنەوەی زیان لێكەوتوان، چیتر كارەساتی لەوشێوە بەهۆی قازانج‌و بەرژەوەندیی خۆیان دووپات نەبێتەوە.


پەنابەرێكی كورد خەڵاتێكی جیهانی بەدەست دەهێنێت\nوه‌رگێڕان: پشتیوان كه‌مال\nڕۆژنامه‌نووسێكی په‌نابه‌ری كورد، به‌هرۆز بووچانی، كه بۆ ماوه‌ی چه‌ندین ساڵه له‌لایه‌ن حكومه‌تی ئوستراڵیاوه له دوورگه‌یه‌كی ناو زه‌ریای هادیدا ده‌ستگیركراوه، به به‌هاترین خه‌ڵاتی ئه‌ده‌بیی ئه‌و وڵاته‌ی به‌ده‌ستهێناوه.\nناوی كتێبه‌كه‌ی بوچانی، هیچ هاوڕێیه‌كمان نییه جگه له چیاكان: نووسینێك له زیندانی مانوسه‌وه، كه له ڕێگه‌ی وه‌تسئه‌په‌وه یاداشته‌كانی به زمانی فارسی ناردووه بۆ هاوڕێیه‌كی، ئومێد تۆفیقیان، ئه‌ویش وه‌ریگێڕاوه‌ته سه‌ر زمانی ئینگلیزی.\nبووچانی ده‌ڵێت كه وه‌تسئه‌پ ئۆفیسی ئه‌و بووه. نه‌متوانی له‌سه‌ر كاغه‌ز یاده‌وه‌ریه‌كانم بنووسمه‌وه، به‌ڵكو وه‌تسئه‌پم به‌كارده‌هێنا چونكه پاسه‌وانه‌كان هه‌فتانه هه‌ڵیان ده‌كوتایه سه‌ر ژووره‌كانمان و هه‌موو شتێك ده‌گه‌ڕان. خه‌مم بوو كه نووسینه‌كانم له ده‌ست بده‌م. بۆیه ده‌منووسی و زوو ده‌منارد بۆ هاوڕێیه‌كم.\nكتێبه‌كه خه‌ڵاتی ڤیكتۆریانی بۆ ساڵی ٢٠١٩ به‌ده‌ستهێناوه كه به‌هاكه‌ی سه‌د هه‌زار دۆلاری ئه‌مریكییه، به‌ڵام هێشتا ڕێگه‌نه‌دراوه بوچانی ئه‌و دوورگه‌یه جێبهێڵێت و به‌ره‌و ئوستراڵیا بڕوات.\nله شه‌وی ئاشكراكردنی خه‌ڵاته‌كه‌دا له مێڵبۆرن، بووچانی له په‌یوه‌ندییه‌كیدا له‌گه‌ڵ بی بی سی به‌ڕیتانی وتوویه‌تی كه خه‌ڵاته‌كه هه‌ستێكی زۆر پارادۆكسیی پێ به‌خشیووه.\nله ڕوویه‌كه‌وه زۆر دڵخۆشم چونكه توانیوومانه سه‌رنجی جیهان به‌لای ئه‌م به‌ڵایه‌وه ڕابكێشین، هه‌روه‌ها، هه‌ست ده‌كه‌م كه مافی ئه‌وه‌م نییه كه ئاهه‌نگ بگێڕم چونكه چه‌ندین هاوڕێم هه‌یه لێره، له‌م شوێنه‌دا ئازارئه‌چێژن.\nتاكه شت بۆ ئێمه ئه‌وه‌یه كه ئازادی به‌ده‌ستبهێنین و له‌م دوورگه‌یه دووربخرێینه‌وه و ژیانێكی نوێ ده‌ست پێ بكه‌ین.\nله پاڵ نووسینی ئه‌و كتێبه‌دا، بووچانی كۆمه‌ڵێك بابه‌تی بۆ گاردیان نووسیووه، هه‌روه‌ها هه‌میشه له ڕێگه‌ی تویته‌ره‌وه زانیاری نوێی سه‌باره‌ت به ژیانی ئه‌و كه‌سانه‌ی له دوورگه‌ی مانوس ده‌ژین، نووسیووه. فیلمێكی دۆكومێنته‌ریشی دروستكردووه له ڕێگه‌ی مۆبایله‌كه‌یه‌وه به ناوی، چاوكا، تكایه پێمان بڵێ كاتژمێر چه‌نده.\nبووچانی ده‌ڵێت، من ئێرانم جێهێشت به‌هۆی ئه‌و كێشانه‌ی له‌گه‌ڵ ده‌سه‌ڵاتداران هه‌مبوو به‌هۆی كاره‌كه‌مه‌وه وه‌ك ڕۆژنامه‌نووسێك. نه‌مویست له ئێران زیندانی بكرێم، به‌ڵام كاتێك گه‌یشتمه ئوستراڵیا بۆ ماوه‌ی چه‌ندین ساڵ منیان له‌م زیندانه‌دا هێشته‌وه.\nئه‌و ده‌ڵێت، ئێمه فریشته نین و شه‌یتانیش نین. ئێمه مرۆڤین، مرۆڤێكی ساده، خه‌ڵكانێكی بێتاوان.\nچیرۆكی كۆچی پڕ نەهامەتی خێزانێك دەكرێتە فیلمێكی دۆكیومێنتاری\nدووەمین فێستیڤاڵی فیلمی منداڵان ئەنجام دەدرێت\nنوێترین دیوانە شیعری بەختیار عەلی بڵاودەكرێتەوە\nبەڤیدیۆ: نەوید زەردی كلیپێكی نوێی بڵاوكردەوە


جۆنسن سوورە لەسەر جیابوونەوەی وڵاتەکەی لە ٣١ی ئۆکتۆبەردا\nسەرۆک وەزیرانی بەریتانیا لە بارەی جیابوونەوەی وڵاتەکەی لە یەکێتی ئەوروپا دواین پێشنیاری خۆی خستە روو رایگەیاند، تەنانەت ئەگەر برۆکسل پێشنیارەکە پەسەند نەکات ئەوە بەریتانیا دووبارە گفتگۆ لەسەر جیابوونەوە ناکات و لە ٣١ی ئۆکتۆبەر جیادەبێتەوە.\nبۆریس جۆنسن، سەرۆک وەزیرای بەریتانیا لە دوایین لێدوانیدا لە کۆنگرەی ساڵانەی حزبەکەی، سوور بوو لە سەر هەڵوێستی خۆی و یەکەمین وردەکارییەکان پێشکەشی حزبەکەی دەکات، وتیشی تەنانەت ئەگەر برۆکسل پێشنیارەکە پەسەند نەکات ئەوە بەریتانیا دووبارە گفتگۆ لەسەر جیابوونەوە ناکات و لە ٣١ی ئۆکتۆبەر جیادەبێتەوە.\nجۆنسن بە حزبەکەی راگەیاند، پێشنیارێک ئاراسەتەی برۆکسل دەکات کە ئاسانکاری بکات بۆ جیابونەوەی بەریتانیا لە یەکێتی ئەوروپا، بە بێ زیانی ئابوری.\nلە بەشێکی تری وتارەکەیدا بۆ حزبەکەی دەڵیت، "هاوڕێیان پێم وایە دوای سێ ساڵ و نیو خەڵک ئێستا پێی وایە وەکو نەزان یارییان پێدەکرێت، ئێستا ئیتر گومان دەکەن لەوەی هێزێک هەیە لەم وڵاتەدا نایەوێت هەرگیز جیابوونەوەی بەریتانیا لە یەکێتی ئەوروپا جێبەجێ بکرێت".\nوتیشی، "با پڕۆسەی جیابوونەوەکە لە ٣١ ی مانگی ١٠ دا جێبەجێ بکەین و دواتر وڵاتەکەمان دەتوانێت بچێتە ساڵی ٢٠٢٠ ەوە".\nئەوەش لە کاتێکدایە، تادێت پرۆسەی جیابوونەوەی بەریتانیا لە ٣١ی ١٠ زیاتر نادیار دەبێت، ئەویش لەدوای ئەوەی بەر لە سێ ساڵ لە پرۆسەیەکی گشتپرسیدا زۆرینەی بەریتانییەکان دەنگیان بەجیابونەوەی وڵاتەکەیان لە یەکێتی ئەوروپا دا.\nئەمریکا ١٥٠ سەربازی لەم ناوچەیەی سوریا کشاندەوە\nوڵاتانی یەکێتیی ئەوروپا لەسەر بڕیارێک دژی تورکیا رێکەوتن\nدۆناڵد ترەمپ: سزای قورس بۆ سەر توركیا بەڕێوەیە


ئاگاداربە لە نوێکردنەوەی کاتژمێری ئەپڵ بۆ وەشانی watchOS 5.1 – کەی ئای تی ئێن\nئەپڵ 1, تشرینی دووه‌م 2018\nڕاستەوخۆ پاش بڵاوبوونەوەی نوێکاری watchOS 5.1 کۆمپانیای ئەپڵ دەستبەجێ نوێکاری وەشانەکەی ڕاگرت بە هۆکاری ئەوەی ژمارەیەکی زۆر لە بەکارهێنەران ڕووبەڕووی کێشە بوونەتەوە، سەبارەت بە کێشەکە و بە پێی ناڕازی ژمارەیەک لە بەکارهێنەران نوێکاری watchOS 5.1 لە پاش جێگیرکردنی لەسەر کاتژمێرەکە ڕاستەخۆ و بە تەواوی لە کاردەکەوێت و بە هیچ شێوەیەک ناتوانیت کاتژمێرەکە دووبارە کار پێبکەیتەوە.\nپاش ئەنجامدانی نوێکاریەکە لۆگۆی کۆمپانیای ئەپڵ لەسەر ئامێرەکە جێگیردەبێت و ناتوانرێت تێبپەڕێنرێت سەرەڕای ئەوەش ئەم کێشەیە لەگەڵ زۆرێک لە مۆدێلی کاتژمێرەکانی ئەپڵدا ڕوویداوە تەنها ژمارەیەکی کەمیان نەبێت، سەبارەت بە چارەسەری کێشەکە هەتاوەکو ئێستا هیچ ڕێگایەک بوونی نییە و گەر تۆی بەکارهێنەریش نوێکاری وەشانەکەت پێگەیشتووە بە هیچ شێوەیەک نوێی مەکەرەوە و چاوەڕوانی نوێکاری دیکە بن لە لایەن کۆمپانیای ئەپڵەوە.\nتاگەکان watchOS 5.1


UN وEU له‌هه‌مبه‌ر هێرشكردنه سه‌ر باكورى سوریا هۆشدارى ده‌ده‌نه توركیا\n7/10/2019 - 18:57\nهێرشی توركیا بۆ سەر ناوچەكە كارەساتی مرۆیی لێده‌كەوێتەوە\nدواى ئەوەی توركیا رایگەیاند لە چەند رۆژی داهاتوودا هێرش دەكاتە سەر چەند ناوچەیەكی باكوری سوریاو ئەمریكاش دەستیكردووە بە چۆڵكردنی ناوچەكە، یەكێتی ئەوروپا هۆشداریی بە حكومەتی توركیا دا لە هەر هێرشێك بۆ سەر باكوری سوریا و دەڵێت كێشەكان لە ڕێی سەربازییەوە چارەسەر نابن.\nفیدریكا مۆگیرینی وتەبێژی سیاسەتەكانی دەرەوەی یەكێتی ئەوروپا رایگەیاند" لە دەرەنجامی لێدوانی توركیا و ئەمریكا سەبارەت بە دواین پێشهاتەكان لە سوریا، داندەنێین بەوەی مەترسییەكانی توركیا لە جێی خۆیەتی، بەڵام لەگەڵ ئەوەشدا، بەكارهێنانی هێزی سەربازی بە هۆكارێك بۆ گەیشتن بە چارەسەر نازانین".\nناوبراو لەو بارەوە هۆشداریدا و داوایشی كرد رێگە چارەی دیكە بگیرێتە بەر، بەدەر لە بەكارهێنانی هێز.\nله لایه‌كى تره‌وه بەرپرسێكی نەتەوە یەكگرتووەكان داوا لە لایەنەكان دەكات كە هاووڵاتیانی مەدەنی بپارێزن، لە كاتی ئەنجامدانی پڕۆسەی سەربازی توركیا لە ناو خاكی سوریا.\nئەم لێدوانەی بەرپرسەكەی نەتەوە یەكگرتوەكان كە ئاژانسی "سكای نیوز" بڵاوی كردۆتەوە لە دوای ئەوە دێت كە ئەمڕۆ سوپای ئەمریكا چەند خاڵێكی لە رۆژئاوای كوردستان چۆڵ كرد و رێی بۆ توركیا كردوەوە هێرش بكاتە سەر ناوچەكە.\nپێشبینی دەكرێت هێرشی توركیا بۆ سەر ناوچەكە كارەساتی مرۆیی لێ بكەوێتەوە، بەو هۆیه‌وە بەرپرسەكەی نەتەوە یەكگرتووەكان داوای پاراستنی هاووڵاتیان دەكات.\n"باتريوت" تعترض هجوماً صاروخياً على السفارة الأميركية في بغداد\nرئيس إقليم كوردستان يواسي عائلة الشيخ عبدالكريم كسنزان بوفاة مرشد الطريقة القادرية الكسنزانية\nوزيرة الهجرة تزور الأسر العائدة في قضاء سنجار وتتعهّد بالعمل على تحقيق مطالبهم\nمسرور بارزاني يشرف على اجتماعٍ للجنة العليا لتطبيق قانون الإصلاح\nالمتحدث الرسمي للمكتب الإعلامي لرئيس الوزراء يعلن استقالته بعد يومين من تكليفه\nالقوات التركية تقرّ بتكبدها خسائر كبيرة وانسحابها من قاعدة جوية غرب طرابلس\nحصيلة قياسية لوفيات كورونا تسجلها إيران خلال 24 ساعة\nعلى غرار تركيا روسيا بدأت بتجنيد السوريين في حرب ليبيا\nبوتين وأردوغان وروحاني: نرفض جميع العقوبات أحادية الجانب على سوريا\nالقوات الروسية تنسحب من عين عيسى وتل تمر وتتمركز في قرية كوردية بأقصى شمال كوردستان سوريا\nدمشق تعلق على مؤتمر بركسل: المساعدة الوحيدة للسوريين أن تقف أنظمتكم عن دعم الإرهاب\nالخميس, يوليو 2, 2020 - 11:45


رێکخراوی تەندروستیی جیهانی بەدواداچوون بۆ تووشبوانی ئەنفلەوەنزا لە هەرێمی کوردستان دەکات\n2020-01-14 [09:44 AM]\nسەرۆکی رێکخراوی تەندروستیی جیهانیی عێراق بەدواداچوون بۆ تووشبووانی ئەنفلەوەنزای وەرزیی H1N1ـی ناسراو بە ئەنفلەوەنزای بەراز لە هەرێمی کوردستان دەکات.\nد. محەمەد قادر، گوتەبێژی وەزارەتی تەندروستیی حکومەتی هەرێمی کوردستان بەتۆڕی میدیایی رووداوی راگەیاند، "ئەمڕۆ یەکشەممە 12-01-2020 د.ئەدهەم رەشاد ئیسماعيل، سەرۆکی رێکخراوی تەندروستیی جیهانی لە عێراق بۆ رەوشی ئەنفلەوەنزای وەرزیی H1N1 سەردانی هەرێمی کوردستان دەکات."\nد. محەمەد قادر، ئاماژەی بەوە کرد، " د.ئەدهەم رەشاد دوای کۆبوونەوەی لەگەڵ وەزیری تەندروستی و راوێژکاران و بەرێوەبەرانی وەزارەت، سەردانی نەخۆشخانە و دەزگا پەیوەندیدارەکان دەکات بۆ بەدواداچوون و ئاگاداربوون لە رەوشی بڵاوبوونەوەی نەخۆشی ئەنفلەوەنزای وەرزیی H1N1 لە رۆژهەڵاتی ناوەڕاست."\nگوتەبێژی وەزارەتی تەندروستی باسی لەوەش کرد، رێکخراوی تەندروستیی جیهانی ئامادەیی هاوکاریی بۆ هەرێمی کوردستان لەو رووەوە دەربڕیوە.\nپێشتر لە 06-01-2020دا دکتۆر خاڵس قادر، بەڕێوەبەری گشتی لە دیوانی وەزارەتی تەندروستی بە تۆڕی میدیایی رووداوی راگەیاند، "ژمارەی توشبووان بە ئەنفلەوەنزای وەرزیی H1N1 لە هەرێمی كورستان گەیشتە 38 كەس کە 17یان لە هەولێر و 11یان لە دهۆك و 10یان لە سلێمانی بوون."\nرێكخراوی تەندروستیی جیهانی لە ماڵپەڕی فەرمیی خۆیدا لەبارەی ئەنفلەوەنزای وەرزییەوە دەڵێت، ڤایرۆسی ئەنفلەوەنزا سێ جۆری جیاوازی B، A و Cـی هەیە، تەنیا جۆری A و B تووشی مرۆڤ دەبن، ئەویش لەڕێگەی دڵۆپەكانی هەواوە کە بەهۆی كۆكە و پژمینەوە دەگوازرێنەوە.\nتووشبووانی ئەنفلەوەنزای وەرزی تووشی هەوكردنێكی لەناكاوی كۆئەندامی هەناسە دەبن، رەنگە هەوكردنێكی بێنیشانە بێت و سادەبێت، هەندێك جاریش هێندە مەترسیدار و تووندە كە رەنگە ببێتە هۆی مردن.\nئەم هەواڵە 9004جار خوێندراوەتەوە


100 چالاك و كەسایەتیی سیاسی ریفۆرمخواز نامەیەك بۆ خاتەمی دەنێرن\n100 چالاك و كەسایەتیی سیاسی ریفۆرمخواز نامەیەك بۆ خاتەمی دەنێرن و لە نامەكەیاندا داوای ریفۆرمی بەرنامەی ریفۆرمخوازان دەكەن كە محەمەد خاتەمی سەرۆك كۆماری پێشتری ئێران سەركردایەتی دەكرد.\nلە سەردەمی محەمەد خاتەمی بزووتنەوەی ریفۆرمخوازی لە ئێران سەری هەڵدا و خاتەمی بۆ ماوەی هەشت ساڵ لە دەسەڵاتدا مایەوە و توانی كۆمەڵێك ریفۆرم لە ناوخۆی ئێران ئەنجام بدات و پێوەندییە نێودەوڵەتییەكانی ئێرانیش تا رادەیەك ئاسایی بكاتەوە، بەڵام بەرنامەی ریفۆرم دوای كۆتای خاتەمی سەرەڕای ئەوەی كە كەسانێكی تر بە ناوی بزووتنەوەی سەوز بەرفراوانتریان كرد، بەڵام دواجار بزووتنەوەكە بوو بە ئامانجی هێرشی توندڕەوەكانی ئێران و تا ئێستە رێبەرانیان لە ماڵی خۆیان بەند كراون.\n100 چالاكە سیاسییەكە لە نامەكەدا بۆ محەمەد خاتەمی داوایان لێی كردووە بزووتنەوەی ریفۆرمخوازی زیاتر بە دامەزراوەیی بكرێت و بكرێت بە دامەزراوەیەكی بەهێزی سیاسی لە جیاتی ئەوەی هەر محەمەد خاتەمی وەك رێبەرێكی سەیر بكرێت و دەبێت ئەم بزووتنەوەیە لە لایەن دامەزراوەیەك بەرەو پێش بچێت.\nنووسەرانی نامەكە رەخنەی توندیشیان لە فراكسیۆنی ئومێدی پەرلەمان گرتووە كە نەیتوانیوە لە ئاستی بەرپرسیارێتی خۆیدا بێت و پێی وایە بیرۆكرات و تەكنۆكراتە پاریزگاریخوازەكان لە ئەنجوومەنی باڵای رێفۆرمخوازاندا رۆڵیان زیاتریان پێ دراوە. ئەوان پێداگرییان لەوە كردووە دامەزراوەیەك كە كەسانێكی بەتوانا رێبەرایەتی بكەن دابمەزرێت و ببێت بە ئومێدێك بۆ بەدیهێنانی ئاواتی ریفۆرمخوازەكانی ئێران.


وڵات و مانگا و قەشە … نووسینی: جلال الجاك … وەرگێڕانی: محمد احمد محمد – Dengekan\nbyMuhamad Ahmad Muhamad\tJune 6, 2020\tGeneral, Opinion\nلە سەردەمی قورەیش دا قەشەکان بە بتپەرستەکانیان دەوت بتەکان داوای مانگایەکتان لێ دەکەن بۆ ئەوەی داواکارییەکانتان جێبەجێ بکەن،\nبێگومان مانگاش قسە ناکات بەڵکو سوومەند لەم کارە تەنها قەشەکەیە\nخۆ ئەگەر قەشەکە بە خەڵکی بوتایە مانگایەکم دەوێ کەس پێی نەدەدا، بۆیە فێڵی لێیان کرد بتێکی بۆیان دۆزییەوە کە بیپەرستن و پیرۆزی بکەن و لە پێناویدا بمرن.\nپاشان قەشەکە خۆی دەکاتە نوێنەر و وتەبێژی بتەکە و داوا لە خەڵك دەکات گەورەیی و پیرۆزی بۆ بتەکە بنوێنن\nتا گەیشتە ئەو رادەیەی ئەگەر داوای شتێکی لە خەڵك کردبا بەناوی بتەکەوە زۆر بەخۆشحاڵییەوە دەیاندایە قەشەکە و چاوەڕێیان دەکرد قەشەکە پێیان بڵێت کە دیارییەکەیان قبوڵ کراوە\nلە پێش جەنگی جیهانی دووەمدا، هیتلەر لە وتارێکیدا بە ئەڵمانەکانی وت کە خوایەکیان بۆ دروست دەکات لەسەر زەوی بۆ ئەوەی بیپەرستن، مەبەستی وڵاتی ئەڵمانیا بوو کە پێویستە لە پێناویدا بمرن و قوربانی بدەن لە پێناو گەورەیی و بەرزیدا.\nنیشتمانیش هەروەکو بتێکی بەرستراوە و قسەش ناکات، ئەوانەی بەناوی نیشتمانەوە قسەدەکەن سیاسییەکانن کە هاوشێوەی قەشەکانن.\nکاتێك کە داوای قوربانیدان دەکەن لە خەڵك لە پێناو نیشتماندا ئەوان داوای قوربانیدان دەکەن لە پێناو خۆیان و مانەوەیان لە دەسەڵات.\nئەو کەسانەش کە نیشتمانیش دەپەرستن بەختەوەرن…\nدەڵێن تۆ لە پێناو خاك دا دەمریت و ناوی شەهیدی نیشتانت لێ دەنێن، لە کاتێکدا کە سەرۆکەکان نە خۆیان و نە کوڕەکانیان لە پێناو خاکدا نامرن\n. چونکە ئەوان خۆیان نیشتمانن\nلە پێناو ئەواندا نیشتمان پەرستەکان دەمرن\nهەموو کات وشەی زەبەلاح دەبیستین وەکو خەزینەی وڵات و موڵکەکانی وڵات و هەیبەتی وڵات و سەرۆکی وڵات\nهەمووانیش دەمرن بۆ ئەوەی وڵات نەرووخێت\nوڵات .. وڵات … وڵات\nکەسیش ناپرسێت وڵات چییە؟!\nئەم چەمکە واتایی یە پیرۆزە چییە کە هەموو شتێكی بۆ دەگەڕێننەوە و مافی خۆیەتی هەموو شتێکتان لێ بسێنێتەوە\nئایین و گیان و کەرامەت و پارووتان\nئەم پەرستراوە پیرۆزە چییە کە داوا لە خەڵکی ئەکەن برسی بن زۆ ئەوەی ئەو تێربێت؟\nو خەڵکی بمرن و ئەو بژی\nو خەڵکی سووکایەتییان پێ بکرێ و ئەو کەرامەتی پارێزراو بێ\nوڵات پەرستراوێکی وەهمییە و هیج مانایەکی نییە جگە لە هێز و دەسەڵاتی سەرۆکەکان\nبۆ ئەوەی خەڵکی بە ملکەچی و کۆیلایەتی رازی بن پێویستە هەموو کات پێیان بوترێ کە هەموو ئەوەی دەیکەن لە پێناو بەرژەوەندی وڵاتە\nپارەکانت دەدزن و مافەکانت زەوت دەکەن دواتر پێت دەڵێن ئەوان تەنها لە پێناو بەرژەوەندی وڵات بردوویانە\nسووکایەتیت پێ دەکەن و خوێنت حەڵاڵ دەکەن و دواتر دەڵێن تەنها لە پێناو بەرژوەندی وڵات کردوویانە\nسەربازەکان لە پێناو مانەوەی خۆیان بەکاردێنن و بەرەو جەنگ دەیانبەن، بە بیانووی پاراستنی وڵات.\nگەر بە ئاشکرا بیانوتایە ئێمە دەتانکوژین و تاڵانتاندەکەین و پارەکانتان دەبەین لە پێناوی دەسەڵاتی خۆمان هیچ کەسێک قبوڵی نەدەکرد\nدواتر ویستییان پیرۆزی و مەزنی زیاتر بەوپەرستراوە ببەخشن بۆیە ناویان نا وڵاتی پیرۆز\nبۆ نموونە لە میسر وایان لە خەڵکی کردووە لە دوایانەوە بڵێن\nئەمرین لە پێناو میسر دا\nبە قوربانی میسر بین\nبە ئازادی بژی میسر\nئەگەر داوا لە میسرییەکان کرابێت لە پێناو میسر بمرن؟!\nدەبێت بپرسین؟ میسر چییە تا میللەت لە پێناویدا سووکایەتیپێ بکرێ و بکوژرێ\nکەواتا میسر میللەتەکەی نییە\nئەگەر خاکەکەی بێت.. کێ سنوورەکانی داڕشتووە؟!\nخۆ زۆربەی سنووری ئەم وڵاتانە داگیرکەرە ئینگلیز و فەرەنسییەکان دایناوە نە باپیرەی من و تۆ دایاننەناوە!!\nئەوە با بڵێین رێکەوتین لەسەر سنووری خاکیش\nئایا خەڵکی موڵکی خاکن یان خاك موڵکی خەڵکە؟!\nبەڕێران ئێو زۆربەتان شوقەیەکتان نییە لەسەر ئەو خاکەی کە لەسەری دەژین، ئەوەیشی شوقە و خانووی هەیە باجەکەی دەدات وەك بڵێی بە کرێ گرتبێتی لە سەرۆکی وڵات و حکومەتەکەی\nبگرە ئێمە هەموومان پارەی ئەو گۆڕەش دەدەین کە لێی دەنێژرێین\nئەی کوا ئەو خاکەی کە خۆتانی بۆ دەدەنە کوشت؟؟ ئەوانە خاکی دەوڵەتن!\nخاکێك پەرستراوەکەی وڵات (سەرۆکی وڵات) دابەشی دەکاتە سەر شوێنکەوتوو و دارودەسەتەکەی بۆ ئەوەی دڵسۆزییان بەدەستبهێنێت و دابەشی دەکاتە سەر بازرگانە گەندەڵەکان و وەبەرهێنە بیانییەکان بۆ ئەوەی خۆی قازانجی لێ بکات، هەروەک چۆن قەشەکەی قورەیش قازانجی لە مانگاکە دەکرد\nکەواتا وڵات خاك نییە!!\nئەی چی مایەوە لە چەمکی وڵات کە خۆمانی بۆ دەدەینە کوشت؟!\nتەنها خاوەنی بڕیار و هێز و دەسەڵات\nتۆش داوات لێ کراوە برسی بی و سووکایەتی قبوڵ بکەی لە پێناو مانەوەیان و پاراستنی بەرژەوەندیەکانیان\nوڵاتی راســـــــــــــــــتەقیـــنە مـــیللـــــــــــەتە\nنووسینی: جلال الجاك\nوەرگێڕانی: محمد احمد محمد\nPrevious ئێرە هەرێمە یان چەند پارێزگایەک سەر بە عێراق … سامان عەول\nNext لە پیوارى کولتورى دانپێداناندا … ناودار زیاد


ئیسرائیل بە مووشەک هێرش دەکاتە سەر سوپای وڵاتێکی عەرەبی (Basnews) - Worldnews.com\nئیسرائیل بە مووشەک هێرش دەکاتە سەر سوپای وڵاتێکی عەرەبی (Basnews)\nسوپای ئیسرائیل بە مووشەک هێرش دەکاتە سەر سوپای رژێم سووریا و میدیاکانی ئەو رژێمەش پشتڕاستی دەکەنەوە. بەپێی هەواڵێکی ئاژانسی (سانا)ی فەرمیی سووریا، هێرشە مووشەکییەکە لەڕێی فڕۆکە جەنگییەکانەوە درەنگانی شەوی چوارشەممە 11/7/2018 ئەنجام دراوە و کراوەتە سەر چە ...\nئیسرائیل بە مووشەک هێرش دەکاتە سەر پایتەختێکی عەرەب (Basnews)\nفەرماندەیی سوپا بەیاننامەیەک دەردەکات سوپای ئیسرائیل بە مووشەک هێرش دەکاتە سەر پایتەختێکی عەرەب و فەرماندەیی سوپای سووریاش بەیاننامەیەک بڵاو دەکاتەوە. لە بەیاننامەکەدا، کە\nئیسرائیل هێرش دەکاتە سەر سەربازگەیەکی عەرەبی (Basnews)\nبنکەیەکی زانستیش لەشوێنەکە هەیە فڕۆکە جەنگییەکانی ئیسرائیل هێرش دەکەنە سەر سەربازگەیەکی گەورەی سوپای وڵاتێکی عەرەب و زیانێکی زۆری پێ دەگەیەنێت. رووانگەی سووری بۆ مافەکانی\nئیسرائیل بە مووشەک فڕۆکەخانەی دیمەشقی کردە ئامانج (Basnews)\nدەنگی چەند تەقینەوەیەکی بەهێز بیستراوە سوپای ئیسرائیل بە مووشەک فڕۆکەخانەی دیمەشقی پایتەختی سووریای کردە ئامانج و میدیای رژێمی سووریا روونکردنەوە بڵاو دەکاتەوە. بەپێی\nئیسراییل بە مووشەک هێرش دەکاتە سەر فڕۆکەخانەی نێودەوڵەتیی دیمەشق (Kurd Press)\nبەشی سووریا- رژیمی زایۆنی بە چەند مووشەک هێرش دەکاتە سەر بارەگایێکی سەربازیی نزیک بە فڕۆکەخانەی نێودەوڵەتیی دیمەشق. ...\nپەکەکە بە مووشەک بارەگایەکی سوپای تورکیا دەکاتە ئامانج (Basnews)\nسەرکردەکانی پەکەکە هۆشداریی دەدەنە ئەردۆغان گەریلاکانی پارتی کرێکارانی کوردستان (پەکەکە) بە مووشەک بارەگایەکی سوپای تورکیا دەکەنە ئامانج. میدیاکانی تورکیا بڵاویان\nئیسرائیل فڕۆکەخانەی پایتەختی وڵاتێکی عەرەبی بۆردومان دەکات (Basnews)\n”ئەم هێرشە دەستدرێژییەکی روونە“ فڕۆکە جەنگییەکانی ئیسرائیل فڕۆکەخانەیەکی سەربازیی وڵاتێکی عەرەبی بۆردومان دەکەن. بەپێی هەواڵی میدیاکانی رژێمی سووریا، بەرەبەیانی رۆژی هەینی\n”ئەم هێرشە دەستدرێژییەکی روونە“ فڕۆکە جەنگییەکانی ئیسرائیل فڕۆکەخانەیەکی سەربازیی وڵاتێکی عەرەبی بۆردومان دەکەن. بەپێی هەواڵی میدیاکانی رژێمی سووریا، بەرەبەیانی رۆژی هەینی 13/1/2017، فڕۆکە جەنگییەکانی ئیسرائیل فڕۆکەخانەی موززەی سەربازییان لە نزیک دیمەشقی ...\nبەڤیدیۆ.. فڕۆکەخانەیەکی سەربازیی سووریا بۆردومان دەکرێت (Basnews)\nرژێمی سووریا شارێکی کیمیاباران کرد فڕۆکەخانەیەکی سەربازیی رژێمی سووریا بۆردومان دەکرێت و میدیاکانی ئەو رژێمەش باس لە تێکشکاندنی چەند مووشەکێک دەکەن. بەپێی هەواڵێکی ئاژانسی (سانا)ی فەرمیی رژێمی سووریا، فڕۆکەخانەی تەیفور لە پارێزگای حمس لە سووریا، بە مووشە ...\nهاوپەیمانان تۆڵەی هێرشکردنە سەر هەسەدە دەکەنەوە (Basnews)\nرژێمی سووریا هێرش دەکاتە سەر فەرماندەیی هەسەدە هاوپەیمانیی نێودەوڵەتی دژی رێکخراوی تیرۆریستی داعش تۆڵەی هێرشکردنە سەر هێزەکانی سووریای دیموکراتی (هەسەدە) دەکەنەوە. بەپێی بەیاننامەیەکی هاوپەیمانییەکە، فڕۆکە جەنگییەکانی هاوپەیمانان لە درەنگانی شەوی پێنجشەم ...\nحەلەب.. یەپەگە و رژێم هێرش دەکەنە سەر ناوچەکانی ژێر دەسەڵاتی ئۆپۆزسیۆن (Rhewal)\nڕۆژانە ھەواڵ … شەڕڤانانی یەکینەکانی پاراستنی گەل (یەپەگە) و سوپای رژێمی سووریا هێرش دەکەنە سەر ناوچەکانی ژێر دەسەڵاتی گرووپەکانی ئۆپۆیسیۆنی سووریا لە شاری حەلەب و چەند گەڕەکێک کۆنتڕۆل دەکەن. بەپێی هەواڵی ئاژانسی (سانا)ی فەرمیی سووریا، سوپای رژێمی سووریا ه ...\nئیسراییل بە مووشک هێرش دەکاتە سەر فڕۆکەخانەی نێودەوڵەتیی دیمەشق (Kurd Press)


کوردیپێدیا - علي خزيم\n✌ علي خزيم | پۆل: شەهیدان | زمانی بابەت: 🇸🇦 عربي\nالاسم الحقيقي: علي خزيم\nاسم الأم: جازية\nاسم الأب: عبدالعزيز\nمكان وتاريخ الاستشهاد: رأس العين -14-10-201914-10-2019\n📅 رۆژی کۆچی دوایی: 14-10-2019\n➕ ئەم بابەتە لەلایەن: (جوان عومەر ئەحمەد)ەوە لە: Nov 20 2019 11:30PM تۆمارکراوە\n👌 ئەم بابەتە لەلایەن: (م. ب.)ەوە لە: Nov 21 2019 12:08AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Nov 20 2019 11:31PM باشترکراوە\n👁 ئەم بابەتە 784 جار بینراوە\n📷 فایلی وێنە 1.0.1 25 KB Nov 20 2019 11:31PM جوان عومەر ئەحمەد


ورمێ: گواستنەوەی هاوڵاتییەک لە گرتووخانەی ئیتلاعاتەوە بۆ زیندان - كۆمه‌ڵه‌ی مافی مرۆڤی کوردستان\nیەکشەمم 4ی خەزەڵوەری2720ی کوردی، هاوڵاتییەک بە ناوی” ڕەسووڵ هەمزەپوور” 50 ساڵ تەمەن، خێزاندار، مامۆستای پێڕەوی ئایینزای سوننە و ئیمامی جەماعەتی گوندی” ئەندیزە”ی سەربە ناحیەی لاجان لە شاری پیرانشار له گرتووخانەی ئیدارەی ئیتلاعاتی کۆماری ئیسلامی ئێرانەوە بۆ زیندانی حکوومەتی ئێران لە ورمێ ڕاگوازرا.\nناوبراو 13ی ڕەزبەری ئەمساڵ لە لایەن هێزە ئەمنییەکانی کۆماری ئیسلامی ئێرانەوە لە پیرانشار دەستبەسەر و بۆ گرتووخانەی ئەم دامەزراوە لە ورمێ ڕاگوازرابوو.\nبەپێی ڕاپۆرتەکان، ڕایەداران پاش دەستبەسەری، ماڵی ناوبراویان پشکنی و هەندێ کەلووپەلی تاکەکەسی ئەویان دەستبەسەردا گرت و لە گەڵ خۆیان بردیان.\nئەو تۆمەتەی دژ بە بەڕێز حەمزەپوور لە قۆناغی لێپرسینەوە دەکار کراوە پڕوپاگەندە دژ بە دەسەڵات ناودێر کراوە.\nشیاوی باسه کە دژکردەوە و وڵامی بەڕێز هەمزەپوور بەرانبەر بە سوکایەتی یاریزانێکی فۆتبۆڵ بە کۆمەڵگەی پێڕەوی ئایینزای سوننە لە تۆڕە کۆمەڵایەتییەکان و بەم هۆکارە دەستبەسەر کراوە.\n← شــنۆ: هاوڵاتییەک پاش بانگهێشت کردن دەستبەسەر کرا\nهاوڵاتییەکی دەستبەسەرکراو بۆ زیندانی ناوەندی ئێران لە ورمێ ڕاگوێزرا →


باده‌سه‌ڵاتی دادوه‌ری به عه‌داله‌ت‌و سه‌ربه‌خۆیی مامه‌ڵه له‌گه‌ڵ تۆمه‌تباری ژماره یه‌ك بكات\nسێ شەممە, 06 ئەیلول 2011 22:55\n6ی ئه‌یلولی 2011، سلێمانی:\nسه‌نته‌ری میترۆ بۆ داكۆكیكردن له‌رۆژنامه‌نوسان پێشوازی له‌ده‌رئه‌نجامی لێكۆڵینه‌وه‌ی سه‌ره‌تایی ئاسایشی سلێمانی كه‌ده‌ستگیركردنی یه‌كێك له‌تۆمه‌تبارانی كه‌یسی هێرشكردنه ڕۆژنامه‌نوس ئاسۆس هه‌ردی یه. داواش له‌ده‌سه‌ڵاتی دادوه‌ری ده‌كات به‌وپه‌ڕی عه‌داله‌ت‌و سه‌ربه‌خۆی مامه‌ڵه له‌گه‌ڵ تۆمه‌تباری ژماره یه‌ك بكات.\nله‌به‌یاننامه‌یه‌كدا كه‌ئه‌مڕۆ سێ شه‌مه ئاسایشی سلێمانی ده‌ریكرد دانه‌یه‌كی بۆ سه‌نته‌ری میترۆ نێردراوه تیایدا هاتووه "پاش ئه‌وه‌ی له‌لایه‌ن هێزه‌كانی به‌ڕێوه‌به‌رایه‌تی ئاسایشی سلێمانیه‌وه ده‌ستكرا به لێكۆڵینه‌وه‌ی وورد. سه‌ره‌تا چه‌ند سه‌رداوێك ده‌ست كه‌وت." به‌یانه‌كه جه‌ختده‌كاته‌وه "له‌ئه‌نجامی كۆكردنه‌وه‌ی زانیاری و به‌دواداچوون توانرا ڕۆژی 5ی ئه‌یلول تۆمه‌تبارێك كه ده‌ستی هه‌بووه له‌و تاوانه‌دا ده‌ستگیربكرێـت .له‌دوای لێكۆڵینه‌وه له‌گه‌ڵیدا له‌به‌ڕێوه‌به‌رایه‌تیمان، دانی نا به‌تاوه‌نه‌كه‌یدا. به‌به‌ڵگه‌ی ته‌واوه‌وه به‌پێ تایبه‌ت مه‌ندی كێشه‌كه تۆمه‌تبار ڕه‌وانه‌ی پۆلیس كرا ."\nله‌ژماره‌ی ئه‌مرۆ سێشه‌مه‌ی رۆژنامه‌ی ئاوێنه‌دا له‌هه‌واڵی لاپه‌ره یه‌كدا بڵاوكراوه‌ته‌وه "ڕۆژنامه‌ی ئاوێنه زانیاری ته‌واوی لایه كه‌به‌فه‌رمانی به‌رپرسێكی باڵای یه‌كێتی نیشتیمانی كوردستان ده‌ستدرێژی كراوه‌ته سه‌ر ئاسۆس و رۆژێك به‌ر له‌تاوانه‌كه‌ش رۆژی 28/8/ 2011 كه‌سێكی زۆر نزیكی ئه‌و به‌رپرسه باڵایه ته‌له‌فۆنی بۆ ئاسۆس هه‌ری كردووه‌و ناره‌زایی‌و بێزاری خۆی به‌رامبه‌ر ئاوێنه ده‌ربڕیوه. "\nسه‌رچاوه‌یه‌كی باوه‌رپێكراو له دادگای سلێمانی به سه‌نته‌ری میترۆی ووت"رۆژنامه‌ی ئاوێنه داوای یاساییان له‌سه‌ر ئه‌ندامێكی مه‌كته‌بی سیاسی یه‌كێتی نیشتمانی كوردستان تۆمار كرد"\nشوان محه‌مه‌د به‌سه‌نته‌ری میترۆی راگه‌یاند "پارتی‌و یه‌كێتی ئه‌گه‌ر له‌كاتی خۆپیشاندانه‌كانی شوباتدا په‌نابردنه به‌ر توندتیژی‌و به‌یه‌كێك له‌رێگا چاره‌سه‌ره‌كانیان دانابێت بۆ سه‌ركوتكردنی خۆپیشاندانه‌كان، ئه‌وا له‌م هه‌لومه‌رجه‌ی ئه‌مرۆی كوردستاندا زۆر زه‌حمه‌ته بریاری له‌و چه‌شنه‌یان هه‌بێَت" وتیشی "ئه‌و ده‌ستدرێژییه‌ی كراوه‌ته سه‌ر ئاسۆس هه‌ردی، بریاری ناوه‌ندی پارتی‌و یه‌كێتی نییه‌و ئه‌گه‌رێكی زۆره كه كه‌سێكی باڵاده‌ستی یه‌كێك له‌و دوو حیزبه ئه‌و كاره‌ی كردبێت."\nسه‌نته‌ری میترۆ بۆ داكۆكیكردن له رۆژنامه‌نوسان پێشوازی له ده‌رئه‌نجامی لێكۆلینه‌وه‌ی سه‌ره‌تای ئاسایشی سلێمانی ده‌كات. له‌ده‌ستگیركردنی یه‌كێك له تۆمه‌تبارانی كه‌یسی ئاسۆس هه‌ردی .\nسه‌نته‌ری میترۆ رایده‌گه‌یه‌نێت "داوا له‌ده‌سه‌ڵاتی دادوه‌ری ده‌كه‌ین به‌و په‌ڕی عه‌داله‌ت‌و سه‌ربه‌خۆی مامه‌ڵه له‌گه‌ڵ دۆسییه‌ی رۆژنامه‌نوس ئاسۆس هه‌ردی بكات به تایبه‌ت كه یه‌كێ له تۆمه‌تباره‌كان ئه‌ندامێكی مه‌كته‌بی سیاسی یه‌كێتی نیشتمانی كوردستانه."\nكاتژمێر 6:40 ئێواره‌ی 29ی ئابی رابردوو كاتێك ئاسۆس هه‌ردی ده‌یه‌وێت له‌ئۆفیسی سه‌ره‌كی ئاوێنه له‌شه‌قامی سه‌هۆڵه‌كه بگه‌رێته‌وه بۆ ماڵه‌وه له‌كۆڵانێكی ته‌نیشت ژووری بازرگانی سلێمانی (ده‌روازه‌كه‌ی له‌سه‌ر شه‌قامی سالم)ه. له‌كاتی كردنه‌وه‌ی ده‌رگای ئۆتۆمبیله‌كه‌یدا كه‌سێكی به‌رگ ره‌ش به كلكه ده‌مانچه ده‌كه‌وێته لێدانی سه‌ری‌و به‌سه‌ختی برینداری ده‌كات. به‌پێی راپۆرتی پزیشكی سه‌ری ئاسۆس هه‌ردی به 32 ته‌قه‌ڵ دوراوه‌ته‌وه‌و له حه‌وت شوێن شكاوه‌و درێژیی برینه‌كه‌ی19سم.\nرۆژنامه‌نوس ئاسۆس هه‌ردی سه‌رنوسه‌ری رۆژنامه‌ی هاوڵاتی بوو یه‌كه‌مین رۆژنامه‌ی ئه‌هلییه له هه‌رێمی كوردستان، به‌هۆی بڵاوكردنه‌ی هه‌واڵێك له‌سه‌ر سه‌رۆكی حكومه‌تی له شوباتی ساڵی 2006 له‌دادگای سلێمانی خۆی‌و رۆژنامه‌نوس توانا عوسمان حوكمدرا به شه‌ش مانگ به‌ندكردن به‌ڵام حوكمه‌كه جێبه‌جینه‌كرا.سه‌رنوسه‌ری رۆژنامه‌ی ئاوێنه بوو..خاوه‌نی خه‌ڵاتی (جوبران توینی)و بۆ ئازادی رۆژنامه‌گه‌ری ساڵی 2009.


پێشبینەیل مەترسیدار تەندروسی جهانی ئەرا هەفتەی ئاینده.. ١٠ مەلیۆن تووشهاتگ و ٥٠٠ هەزار مردگ – Rojapp\nHome/هەواڵنێرەکان/پێشبینەیل مەترسیدار تەندروسی جهانی ئەرا هەفتەی ئاینده.. ١٠ مەلیۆن تووشهاتگ و ٥٠٠ هەزار مردگ\nپێشبینەیل مەترسیدار تەندروسی جهانی ئەرا هەفتەی ئاینده.. ١٠ مەلیۆن تووشهاتگ و ٥٠٠ هەزار مردگ\nHooshyar June 25, 2020 هەواڵنێرەکان Leave a comment 81 Views\nشەفەق نیوز/ رێکخراو تەندروسی جهانی، پەنجشەممە دووپاتکرد ک پەتای کۆرۆنا زیاده‌و بوود وەشیوەی گشتی لە جهان، هەرچەن خاسەوبوین رەوش پەتایی هەس لە بڕیگ لە ناوچەیل وه‌تایبەت ئۆڕۆپا.\nتیدڕۆس ئەدهنۆم گیبیسوس وەڕیەوبەر گشتی رێکخراو تەندروسی جهانی، لە کۆنگرەیگ رۆژنامەوانی وت: پەتاگە لە ئۆڕۆپا کەمەوبوود، بەڵکم لە ئاست جهانی خراوەو بوود، و پێشبینی کرد ئامارە گشتیەگەی تووشهاتنەگان لە هەفتەی هاتگ بڕەسێدە ١٠ مەلیۆن تووشهاتگ، ک ئیسە رەسیەسە ٩،٢ مەلیۆن، و پێشبینی کەێد ک ئامار مردگەیل بڕيسێدە نزیکەی ٥٠٠ هەزار کەس.\nگیبریسوس جەختکرد؛ ک جهان دویای کۆتایی پەتاگە جوور جارانیی نێەتێەدەو، و دووپاتکرد لە گرنگی دامەزرانن ژیانیگ سروشتی نوویگ، ئەوەسا جیوازبوود وە فرەتر لە یەکسانی و ئایکۆڵۆژی ، و هووکار قورتاربوین بوود لە ئاڵشتبوین كەشوهەوا.\nPrevious لە ماوەی 24 کاتژمێر 195 کەس لە هەرێمی کوردستان تووشی کۆرۆنا بوون\nNext پەیامت بۆ کارمەندانی تەندروستی چییە؟ kurdistan# #kurd #erbil #hawler #slimani #rojava #rojhalat #sulaimaniyah #duhok #kerkuk #dyarbakir #halabja #baghdad #jlikurdi #wishe #وشە #هونەری #پشووی_وشە #کولتوور #هەمەڕەنگ #فاشیۆن #مۆدێل #زانیاریی_گشتی #هونەرمەندان #گۆرانیبێژ #هەولێر #سلێمانی #دهۆک #نەورۆز #مووچە